Luka Petrović posjetio RiTE Ugljevik - "Nastavljamo sa kapitalnim ulaganjima u Rudnik i Termoelektranu” - NTV Arena\nGeneralni direktor Elektroprivrede Republike Srpske Luka Petrović danas je boravio u radnoj posjeti Rudnku i Termoelektrani Ugljevik, gdje se sastao sa upravom ugljevičkog giganta.\nNa sastanku su razmatrana aktuelna pitanja važna za nesmetan rad RiTE, a bilo je riječi i o dugoročnim planovima elektro – energetskog sistema u cjelini.\nPetrović je rekao da je zadovoljan rezultatima Preduzeća u prvom dijelu godine, i dodao da je sa Upravom usaglašen stav o velikim investicijama planiranim na RiTE Ugljevik koje će biti realizovane u narednom periodu. To se, prije svega, odnosi na kapitalni remont Termoelektrane, kao i na nabavku neophodne mehanizacije za RJ “Rudnik”.\n“Kapitalni remont Termoelektrane planiran je za 2024. godinu, i matično preduzeće će dati svu potrebu podršku. Zapravo, za taj remont, koji će trajati šest mjeseci, priprema se i cijeli elektro-energetski sektor, kako bi se održala energetska bezbjednost Srpske”, istakao je Petrović.\nDirektor RiTE Ugljevik, Čedomir Stojanović rekao je da preduzeće ostvaruje pozitivne poslovne rezultate uprkos izazovnim okolnostima.\n“Preduzeće ima pozitivne ekonomske pokazatelje u dosadašnjem dijelu godine. Dobit preduzeća u prva četiri mjeseca je 3.4 miliona KM. Rezultat je još vredniji kada se zna da smo u ovom periodu smanjili obaveze dobavljačima za 4.5 miliona i vratili kredita u vrijednosti od 11 miliona KM. U iskazanu dobit trenutno ne spada i 4.8 miliona maraka vezanih za presudu u našu korist u slučaju “Tereks”, a ta sredstva se očekuju već u narednim danima”, istakao je Stojanović.\nNa sastanku je bilo riječi i o neodgovornom ponašanju pojedinih lokalnih firmi, koje neosnovanim žalbama blokiraju proces javnih nabavki, a time dovode u pitanje neometano funkcionisanje Preduzeća.\nNa sastanku su dogovoreni i konkretni koraci koji će biti preduzeti povodom blokade javnih nabavki, a u rješavanje ovog problema će se uključiti i Elektroprivreda Republike Srpske. Njegovim rješavanjem će se steći uslovi i za odvijanje planskog remonta Termoelektrane, koji je planiran za septembar ove godine.\nTags: cedomir stojanovic, elektroprivreda, ers, luka petrovic, rite, rite ugljevik, ugljevik


Dan mira: NATO snage neophodne na Kosovu\nI 15 godina od ulaska NATO snaga na Kosovu, njihova prisutnost, za još par godina, i dalje je neophodna, ocenjuju stručnjaci za bezbednost. Dodaju da su snage KFOR-a potrebne sve dok se ne formiraju Oružane snage Kosova.\nNakon vazdušne kampanje na bivšu Jugoslaviju u trajanju od 78 dana, na današnji dan pre 15 godina NATO snage ušle su na Kosovo. To je doprinelo i povlačenju srpskih snaga.\nOvaj dan se smatra Danom mira, danom koji je doneo slobodu građanima ove zemlje.\nU saopštenju predsednice Kosova da je 12. jun najznačajniji dan novije istorije za Kosovo, “dan kada je konačno ukinuto ropstvo, nasilje i genocid i dan kada je otvoreno jedno novo poglavlje za narod Kosova, jedna epoha razvoja i napretka za zemlju te za dostojanstvo i ravnopravnost između građana, bez razlike.”\n“Kosovo danas je prikaz zajedničkog uspeha svih nas, građana, institucija i međunarodne zajednice”, navodi se u saopštenju.\nDodaje se da “nakon 15 godina, Kosovo je snažnije nego ikada, gradi jednu bezbednu budućnost među slobodnim i ravnopravnim narodima Evrope, država koja doprinosi opštem miru i bezbednosti, budući jedna napredna zemlja za sadašnje generacije i za naredne generacije koje će doći”.\nPremijer u tehničkoj vladi Kosova Hashim Thaçi putem saopštenja je naveo da je 12. jun, Dan mira, istorijski datum za zemlju i dan koji obeležava kraj oslobodilačkog rata Kosova i otvaranje novog poglavlja mira.\n„Na ovu važnu godišnjicu, posebnim poštovanjem i ponosom se sećamo požrtvovanja svih narodnih heroja slobode, boraca Oslobodilačke vojske Kosova, rezistencije svih generacija naših građana, a koji su doprineli slobodi i nezavisnosti Kosova“, navodi se u saopštenju, i dodaje da je bombardovanje NATO-a bila najuspešnija vojna, humanitarna interevencija krajem 20. veka.\nS druge strane, stručnjaci bezbednosti smatraju da su NATO trupe postigle glavni cilj, a to je uspostavljanje reda i zakona, odnosno, stabilnosti na Kosovu i u regionu.\nFlorian Qehaja iz kosovskog Centra za bezbednost, u izjavi za RSE navodi da je NATO ispunio svoje strateške objektive, te da je njihovo prisustvo sada predstavlja sigurnost, ali samo u psihološkom smislu. On dodaje da će se ove snage postepeno smanjivati, i da će ih naslediti Oružane snage Kosova.\n„Njihova prisutnost je neophodna još za možda šest godina. Smatram da će 2020. Biti godina kada će KFOR imati samo simboličnu prisutnost, kako bi pružio bezbednost u psihološkom smislu“, kaže on.\nPitali smo i građane Prištine albanske i turske nacionalnosti, kako se sećaju tog 12. juna 1999:\nGrađani o 12. junu\nDvanaestog juna 1999. na Kosovu su ušle prve snage NATO-a, koje su brojale oko 50.000 trupa. Kumanovski sporazum postignut između zvaničnika Srbije i NATO-a, primorao je Srbiju da posle 78 dana NATO bombardovanja povuče svoje snage sa Kosova.\nTokom rata na Kosovu ubijeno je preko 10.000 kosovskih Albanaca, 5.000 se vodilo kao nestalo, a oko milion ih je bilo raseljeno.


Zgrada hotela “Moskva“ (Palata Rosija) Beograd\nPre nego što je postala zgrada jednog od Beogradskih najpoznatijih hotela i poznato sastajalište na trgu Terazije, zgrada je bila poznata kao Palata Rosija, osiguravajućeg društva Rosija u Beogradu. Sa izgradnjom je započeto na proleće 1905. godine dok je svečano otvaranje usledilo 14. januara 1908. U ono vreme Palata Rosija važila je za najveću privatnu zgradu u Kraljevini Srbiji, na samo stotinak metara od kraljevskog dvora.\nZačetnik ideje o izgradnji bio je Svetozar Vukadinović, tadašnji direktor Srpskog brodarskog društva i vlasnik gostionice „Velika Srbija“. Preuzeo je put u Rusiju ne bi li pronašao osiguravajuće društvo koje bi izgradilo luksuzni objekat na njegovom imanju. Glavni direktor „Rosije“, Roman Ivanovič Poicl je pristao na tu ideju i raspisao konkurs 1905. godine za arhitektu koji bi radio na izgradnji. Pobednik je bio zagrebački arhitekta Viktor Kovačić, a na drugom mestu je bio Jovan Ilikić. Ipak, uprava je uprkos rezultatima takmičenja odlučila da podrži Ilkićev projekat, a ne Kovačićev.\nSama izgradnja počela vrlo brzo posle toga, već u Martu 1905., da bi potom trajali sve do 1908., kada je nastupilo dvodelno svečano otvaranje. Prvo na dan srpske nove godine 14. januara 1908., sam kralj Petar I Karađorđević je otvorio palatu sa njenom gostionicom „Moskva“ uz pratnju dvorskog orkestra. Tri dana kasnije, 17. januara 1908., svečano otvaranje je ponovljeno uz veselje i koncert Kraljeve garde. U palati se nalazio hotel,restoran, kafana, stanovi za iznajmljivanje kao i kancelarija beogradske filijale osiguravajućeg društva Rosija, za čijeg direktora je bio postavljen Svetozar Vukadinović.


N.I. / CSIS\nFoto: EFE/TATYANA ZENKOVICH / EPA;\nRanog jutarnjeg 19. decembra, američki predsednik Donald Tramp objavio je na Tviteru da su SAD porazile Islamsku državu (ISIS) u Siriji i da je to jedini razlog zbog čega su trupe bile tamo tokom njegovog predsednikovanja. Tom objavom pokrenut je proces povlačenja oko 2.000 američkih trupa u Siriji. Takođe, pre nekoliko dana, turski predsednik Redžep Tajip Erdogan, najavio je vojnu operaciju na severu Sirije.\nTramp je u martu rekao da namerava da preduzme ovaj važan korak, ali su ga od takvog poteza odgovorili ministar odbrane Džejms Matis i drugi u administraciji. Međutim, većina izveštaja o novostima koje su usledile odmah nakon objave predsednika, citirali su neimenovane izvore iz administracije koji su rekli da je povlačenje neizbežno, i ukazali su na to da je u toku značajna promena politike.\nTrampova administracija zvanično je potvrdila da će se trupe povući u roku od 60 do 100 dana, nakon čega je došla i potvrda iz Pentagona.\nTaj potez je bio iznenađenje za skoro celu administraciju, a Tramp je navodno morao da prevlada unutrašnje otpore. Bilo je jakih indicija zvaničnika u poslednjih nekoliko meseci da se američka vojna misija u Siriji prilagođava, ali da će ostati na terenu jer se sukob sa Islamskom državom bliži kraju, i kako bi se suprotstavili rastućem iranskom uticaju u Siriji kao deo celokupne politike suočavanja sa ovom državom u Persijskom zalivu. Zagovornici ovog pristupa bili su Trampov savetnik za nacionalnu bezbednost Džon Bolton, koji je 24. septembra rekao da američke trupe "neće odlaziti sve dok su iranske trupe van granica Irana".\nJednu od ključnih indicija za razumevanje neočekivane akcije Trampa dao je neimenovan američki zvaničnik, koji je za Rojters rekao da je ta odluka došla nakon telefonskog poziva između američkog i turskog predsednika 14. decembra.\n- Sve što je usledilo jeste implementiranje sporazuma koji je napravljen tokom tog poziva. Prema tvrdnjama višeg turskog zvaničnika kojeg je ABC citirao, Tramp je rekao Erdoganu tokom poziva da "planira da povuče američke trupe iz Sirije. Zapravo, Trampov potez je došao dok i dalje traju američko-turske razlike u pogledu na severnu Siriju, koje su pretile da postanu još jedan veliki spor između dve zemlje, piše Centar za strateške i međunarodne studije.\nErdogan je 12. decembra ponovo optužio američki vojni angažman sa Jedinicama za sirisjko-kurdsku narodnu zaštitu (YPG) - koje je Ankara prepoznala kao sastavni deo Radničke partije Kurdistana (PKK), sa kojom se Turska već decenijama bori. U junu je Erdogan zapretio da će poslati turske trupe u područje između reke Eufrat i sirijsko-iračke granice, gde su američke snage bile stacionirane "samo nekoliko dana", kako bi ga "očistili od terorista". Potvrđujući da neće biti "neprijateljski nastrojeni prema američkim vojnicima u Siriji", Erdogan je rekao da "uprkos svemu, nastavljamo da vidimo SAD kao strateškog saveznika sa kojim možemo zajedno napredovati u budućnosti ako možemo da se složimo na pravoj osnovi".\nPošto je privatno mnogo puta preneo svoje nezadovoljstvo zbog pojavljivanja "terorističkog pojasa", uz podršku Vašingtona u severnoj Siriji, tokom protekle četiri godine obojici predsednika SAD, Baraku Obami i Donaldu Trampu - sa malo vidljivog efekta, Erdogan je signalizirao da je na kraju svog strpljenja. Naglasio je svoju nameru da deluje 14. decembra, pre njegovog razgovora sa Trampom.\n- Odlučni smo da uspostavimo mir i sigurnost istočno od Eufrata... Trebalo bi da iskorenimo ove terorističke organizacije, ili ćemo mi to uraditi... Turska je već izgubila mnogo vremena u intervenciji u terorističkoj močvari istočno od Eufrata. Od sada ne možemo da priuštimo ni dan odlaganja - kazao je turski predsednik i direktno se obratio SAD sa rečima "Ili će te ih vi počistiti ili ćemo mi to uraditi".\nUprkos Erdoganovim uveravanjima da planirana operacija ne bi bila usmerena protiv američkih vojnika, zvaničnici Sjedinjenih Država su očito bili zabrinuti zbog potencijalne pretnje. Očekivali su da će moći da održavaju odnose sa obe strane, i turskom i kurdskom. Jasan primer odlugovlačenja je bio kada su SAD dozvolile sirijskim Kurdima da pređu zapadno od Eufrata i tako pre Turske preuzmu kontrolu nad gradom Manbidžom, uprkos javnom pozivanju Ankare da će to biti "crvena linija" koju ne žele da pređu.\nUprkos intenzivnim spekulacijama u Turskoj, naredba za nastavak vojne operacije nije data, jer je Erdogan želeo da vidi da li će Tramp da prevaziđe dualitet američke politike u Siriji nakon razgovora. Onda 17. decembra, poslao je još jednu javnu poruku Trampu. Govorio je o njegovom razgovoru sa američkim predsednikom i ponovio obećanje da će operacija biti dizajnirana "kako bi se izbegla šteta američkim vojnicima".\n- U drugim delovima smo u velikoj meri sprečili pljačku. Sada je vreme za prostor istočno od Eufrata. Obraćam se onima koji otvoreno podržavaju teroriste u regionu. Grešite... Možemo da započnemo operaciju u bilo kom trenutku duž 500 kilometara granice... Naša hrabra vojska je završila svoje pripreme i planove. Kao što uvek kažem, mogli bi iznenada da počnu da se kreću tokom jedne noći.\nFoto: Diego Cupolo / Facebook\nKurdska ratnica u Siriji\nNakon operacija "Štit Eufrata" u avgustu 2016. godine i "Maslinova grančica" u januaru 2018. godine - kojima se Sjedinjene Države nisu suprotstavile dok su bile u tom delu, Turska je stekla efektivnu kontrolu nad većinom teritorije zapadno od Eufrata, odmah ispod tursko-sirijske granice, sa izuzetkom Manbidža. Iako će opseg i dubina operacije biti vidljivi tek nakon što se pokrene, ona će bez sumnje proširiti područje direktnog uticaja Turske, istovremeno pomerajući YPG daleko od granice i slabljenje njegovih mogućnosti.\nPored uticaja na američko-turske odnose, koji ulaze u novu fazu, u kojoj će Erdogan očekivati da se reše druga dugogodišnja pitanja na bilateralnoj agendi na sličan način, Trampov potez će imati veliki uticaj na odnos SAD-a sa sirijskim Kurdima, kao i američkog faktora u složenoj geopolitičkoj jednačini Sirije. Međutim, u bliskoj budućnosti, sve oči će biti uprte na detaljima primene njegove odluke, kao i na tursko-sirijsku granicu.\nKAD SE ŠALE SVETSKI LIDERI Putin pozvao Erdogana u Sibir, a odgovor turskog predsednika NASMEJAO JE SVE PRISUTNE (VIDEO)


Počela isplata treće rate jednokratne pomoći za penzionere - Ozon Media\nSremska Mitrovica – Isplata treće rate jednokratne pomoći za penzionere čija su mesečna primanja manja od 15.000 dinara počela je u ponedeljak 1. aprila.\nIsplata penzija za penzionere iz kategorije samostalne delatnosti počinje danas, a za penzionere iz vojne i poljoprivredne kategorije počinje u petak 5. aprila.\nPravo na besplatnu rehabilitaciju u zdravstveno-stacionarnim ustanovama i banjsko-klimatskim lečilištima tokom 2013. godine, u trajanju od 10 dana, imaju korisnici starosnih, invalidskih i porodičnih penzija koji imaju prebivalište na teritoriji Republike Srbije i čija je penzija za januar, odnosno februar niža od iznosa prosečne penzije u Fondu, odnosno od 23.571,00 dinara.\nBesplatna rehabilitacija uključuje lekarski pregled, terapiju, kao i troškove prevoza u visini cene autobuske, odnosno vozne karte drugog razreda. Fond će snositi troškove za pratioca deteta koje koristi porodičnu penziju po osnovu nesposobnosti za samostalan život i rad.\nPravo na besplatnu rehabilitaciju imaju penzioneri iz kategorije zaposlenih, samostalnih delatnosti i poljoprivrednici, koji, osim penzije koja je niža od gore navedenog iznosa, nemaju druga lična primanja, kao i penzioneri koji su to pravo ostvarili primenom domaćih propisa i na osnovu međunarodnih ugovora, pod uslovom da zbir tih penzija ne prelazi gore navedeni iznos.\nPravo na korišćenje besplatne rehabilitacije imaju korisnici penzija koji to pravo nisu koristili u poslednjih pet godina, a korisnici poljoprivredne penzije, pored navedenih uslova, moraju da imajui najmanje 10 godina staža po osnovu obavljanja poljoprivredne delatnosti.\n“Beogradski davitelj” u Mačvanskoj Mitrovici


Početak Aktuelno Naslovna Uloga Upravnog suda u primeni antikorupcijskih propisa\nTransparentnost Srbija poslala je Skupštini Srbije predloge amandmana na zakone koji se menjaju pred najavljene aprilske izbore, koji bi značajno unapredili ove propise, a time i izborni proces.\nPredlozi amadmana na Zakon o finansiranju političkih aktivnosti, Zakon o izboru narodnih poslanika i izmene Zakona o sprečavanju korupcije dostavljeni su svim poslaničkim grupama i samostalnim poslanicima, s pozivom da ih u originalnom obliku ili uz doradu prihvate i kao svoje predlože u parlamentu.\nTransparentnost Srbija je dala predloge za celovito uređenje pitanja „funkcionerske kampanje“, uvođenje ograničenja troškova izborne kampanje, omogućavanje bolje dostupnosti informacija o izvorima finansiranja i rashodima dok izborna kampanja traje, kao i za uređenje zaštite uzbunjivača u vezi sa izbornim postupkom.\nPostojeći predlog izmene Zakona o sprečavanju korupcije praktično će imati nikakav ili veoma mali domet u vezi sa regulisanjem „funkcionerske kampanje“. Predviđa se da predsednik Srbije konačno bude obuhvaćen obavezom da, kao i drugi javni funkcioneri, naglasi da li nastupa kao lider stranke ili države. Transparentnost Srbija je predložila znatno šire izmene ovog člana, koje bi na jasan način postavile zabranu organizovanja i učešća javnih funkcionera u promotivnim aktivnostima koje se odvijaju tokom izborne kampanje. Vlada i parlament su ranije već propustili jednu priliku da ovu oblast urede, kada je izmenama Zakona o elektronskim medijima uvedeno ograničenje samo u vezi sa medijskim izveštavanjem sa promotivnih aktivnosti, ali u veoma ograničenom obimu – samo za TV i radio, samo za neke aktivnosti (otvaranje objekata i potpisivanje ugovora) i samo za neke javne funkcionere (kandidati za predsednika, poslanike i odbornike).\nPredlog Zakona o finansiranju političkih aktivnosti donosi izmene u vezi sa preporukama ODIHR, kao što su smanjenje visine dozvoljenih priloga, uvođenje preliminarnih izveštaja o finansiranju kampanje, ali se ne predviđa ograničenje ukupnih rashoda izborne kampanje. To je praksa u velikom broju evropskih zemalja, posebno zemalja u našem okruženju i TS je amandmanom, pored ostalog, predložila uvođenje ovog limita.\nVladin predlog predviđa uvođenje obaveze učesnika izbora da podnesu preliminarne izveštaje o troškovima izborne kampanje sa stanjem na 15 dana pred izbore. To neće obezbediti transparentnost informacija, jer do tog momenta manje od 10% troškova zaista bude plaćeno, pa je TS predložila a se omogući javnost podataka sa posebnog računa za finansiranje kampanje koji otvaraju svi učesnici na izborima. TS je takođe predložila mere koje bi smanjile mogućnost za diskreciono ocenjivanje Poreske uprave kada odlučuje koje davoce priloga za kampanju će podvrgnuti kontroli, preciziranje obaveza Agencije za sprečavanje korupcije u sprovođenju kontrole izveštaja o finansiranju kampanje i značajno unapređene definicije krivičnih dela koja se odnose na nezakonito finansiranje kampanje ili vršenje pritiska na donatore i pružaoce usluga.\nKada je reč o Zakonu o izboru narodnih poslanika i drugim izbornim zakonima, TS je predložila da se uredi postupak uzbunjivanja u vezi sa nepravilnostima izbornog postupka, tako da se jasno zna ko je odgovoran da ispita prijave nepravilnosti, ovlašćenja i status Nadzornog odbora čije formiranje za ove izbore nije čak ni najavljeno, kao i predlog koji bi smanjio troškove sprovođenja izbora, tako što one stranke koje već imaju predstavnike u stalnom sastavu biračkih odbora ne bi imale pravo da o trošku budžeta imenuju plaćene posmatrače i u prošireni sastav tih tela.


Tag / Simferopolj / Vesti online\nRusi prete: Oborićemo sve rakete iznad Simferopolja i Odese\nMinistarstvo odbrane u Moskvi saopštilo je da će Rusija odgovoriti na ukrajinske vojne vežbe tako što će oboriti sve rakete koje se nađu u zoni letova iznad Simferopolja i Odese.\nDođi, Erdogane, da pravimo džamiju na Krimu\nVođa delegacije turskih političara i biznismena, koji su u poseti Krimu, i predsednik turske Asocijacije evroazijskih vlada, Hasan Džengiz, izrazio je nadu da će predsednik Turske, Redžep Tajip...\nAmerička delegacija, koju čini oko deset predstavnika organizacija civilnog društva, bivših državnih funkcionera i profesora posetila je Krim, javljaju ruski portali.\nPutin naredio: Sprečiti pretnju terorizma sa mora\nVIDEO: Krimljani spalili "Erdogana strašila"\nNakon što je turska vojska oborila ruski bombarder Su–24, grupa ljudi u krimskom gradu Simferopolju spalila je strašilo od slame sa slikom turskog predsednika Redžepa Tajipa Erdogana.\nJedan od članova nacionalističkog Azov bataljona, koji deluje u Ukrajini, uhapšen je na Krimu, prenosi ruska novinska agencija Tas.\nSamo u štampanom izdanju "Vesti": I raketni sistem bio spreman\nNa Krimu i u Sevastopolju juče je svečano obeležena godišnjica "krimskog proleća", kada je 16. marta 2014. tamo održan referendum na kojem su žitelji poluostrva odabrali svoju novu rusku...


Kako kanadski startap donosi revoluciju u geotermalnu energiju? Kako kanadski startap donosi revoluciju u geotermalnu energiju?\nKomanija Eavor svojom inovacijom otključava potencijal geotermalne eneregije i nudi rešenje poslednjeg dela slagalice kada je u pitanju tranzicija na obnovljive izvore energije.\n11/04/2021 autorka: Milica Simonović\nNa dubinama od 3 do 5 kilometara, koliko su u nekim slučajevima duoboke naftne bušotine, temperatura raste i do nekoliko stotina stepeni Celzijusa. Na tako visokoj temperaturi voda momentalno prelazi u gasovito stanje, a vodena para se može iskoristiti kao radni medijum za pokretanje turbina koje proizvode električnu energiju.


STRAŠAN PRIZOR: SNIJEG SRUŠIO KROV ŠTALE, 3 KRAVE UGINULE, VETERINARI SE BORE ZA ČETVRTU – Gračanički.ba\nTežak, ogroman snijeg koji je prethodnih dana okovao prijepoljski kraj uzeo je svoj danak. Od siline snježnog pokrivača urušio se krov na štali Mithada Žigovića iz Brodareva i ubio mu tri krave, dok se veterinari bore za život četvrte, a koju će najvjerovatnije morati da uspavaju.\n– Sve se desilo tokom noći. Urušio se krov na montažnoj štali i usmrtio tri krupne životinje, koje su bile na sredini, a ostale koje su bile u uglovima štale su se spasile – rekao je za RINU Armin Mujezinović iz Prijepolja koji je sa svojom humanitarnom organizacijom pomogao Žigovićima.\n– Stoku su primile komšije, a mi smo skupili blizu dvije hiljade evra, kao i materijal, tako da ćemo čim to vremenske prilike dozvole, početi za izgradnjom nove štale. Žigovići se nadaju da će daljom reprodukcijom ponovo proširiti svoj stočni fond – kaže Mujezinović.


Djukić Dejanović: Nikada nismo kalkulisali brojem ministara ni mestom premijera\nBeta 16. aprila 2017. 22:55\nZamenica predsednika Socijalističke partije Srbije i ministarka bez portfelja Slavica Djukić Dejanović izjavila je da su socijalisti spremni da učestvuju u vodjenju države i da kao i do sada uspešno saradjuju sa Srpskom naprednom strankom na svim nivoima vlasti, ali da nikada nisu kalkulisali brojem mesta u ministarstvima, niti premijerskom pozicijom.\n„Ništa u tom smislu nismo tražili do sada, niti ćemo to činiti ubuduće“, rekla je Djukić Dejanović za izdanje „Večernjih novosti“ od ponedeljka, 17. aprila.\nOna je rekla da su socijalisti podržali Aleksandra Vučića, jer im je uvek bila važnija budućnost Srbije nego stranački interesi što su i na održanim predsedničkim izborima pokazali.\nNa pitanje strahuju li da će SPS izbugiti indentitet zbog toga što nisu imali predsedničkog kandidata na izborima, ona je kazala da nema govora o tome da će se socijlisti izgubiti glasače ili da će se utopiti u neku stranku.\nUpitana može li se atmosfera stvorena protestima protiv vlasti i izbornih rezultata preneti u parlament i ugroziti funkcionisanje vladajuće većine, ona je kazala da bez obzira na protest, vlast i dalje ima stabilnu, ogromnu većinu u parlamentu, i da je volja naroda potvrdjena na predsedničkim izborima, kada je velik broj birača glasao za Vučića.\nPovodom spekulacija da bi na jesen mogli biti vanredni parlamentarni izbori, Djukić Dejanoviće je rekla da će se tek procenjivatii odlučivati da li su potrebni novi izbori.\n„Ne verujem da će to biti na jesen. Naravno ako bude potrebno nikakav problem neće biti da još jednom izmerimo poverenje gradjana i potvrdimo put kojim džava ide. Socijalisti su za to uvek spremni“, rekla je Djukić Dejanović.


Koga će Mesi "izabrati" za saigrača u napadu? - Sportske.net\nKoga će Mesi "izabrati" za saigrača u napadu?\nSlabo čuvana tajna Barsine svlačionice je da malo špiceva odgovara Leu Mesiju i da je to razlog čestih promena...\nBarselona je još od vremena Gvardiole mnogo novca uložila u dovođenje napadača, probala sa različitim opcijama i tipovima igrača, ali čini se da nije profitirala.\nPoslednji uspešan špic bio je Samjuel Eto koji je proveo pet godina u Kataloniji, ali u onim zlatnim godinama Mesi nije bio igrač oko koga se sve okreće.\nPraktično tek dolaskom Gvardiole je postavljen u centar, kao čovek oko koga se stvara ekipa. Takav Mesi je Barsu vodio do dva trijumfa u Ligi šampiona, ali igrači koji su se menjali oko njega u napadu nisu baš profitirali.\nDolazak Zlatana Ibrahimovića se završio fijaskom, Šveđanin nikada nije uspeo da se uklopi, a problemi sa Gvardiolom su kulminirali u drugoj polovini sezone. Otišao je brže bolje u Milan, a na njegovo mesto stigao je David Vilja, fudbaler drugog kalibra, pokretniji špic za koga se računalo da će se bolje uklopiti sa Mesijem.\nPosle tri godine "El Guaje" je otišao u Atletiko problem su bile povrede, ali i kada je bio zdrav nije bio ni senka igrača sa recimo Mondijala 2010. Barsa je kupila i Aleksisa Sančeza koji je procvetao pored Totoa Di Natalea, ali u Kataloniji nije ni senka tog igrača.\nČileanski mediji tvrde da je "Ninjo Maravilja" ljut jer ne igra centralnu poziciju u napadu koja je rezervisana za Mesija.\nDolazak Luisa Enrikea vratiće stvari na Gvardiolin pristup, a nameće i dolazak jednog špica. Priča se o Ljorenteu, međutim, pitanje je koliko bi se Bask uklopio i da li bi se isplatilo uložiti novac u čoveka koji sigurno neće biti starter.\nSa druge strane prva želja je Kun Aguero, to je Mesijev i najbolji prijatelj i partner u argentinskom napadu. No, to je gotovo nemoguća misija, pošto Sitiju ne pada na pamet da proda ovog fudbalera.\nZbog toga bi stvari mogle da ostanu iste, da praktično Pedro i Nejmar, uz Mesija igraju u formaciji 4-3-3, a da bude doveden neki jeftiniji i iskusniji napadač koji bi mogao da predstavlja alternativu za neki drugi sistem igre.\nNeki bi rekli, odlučiće Mesi...


Za Tanjug, iz Njujorka: Atmosfera, od danas, bitno drugačija\nTanjug 7. novembra 2020. 20:33\nNJUJORK – Atmosfera u Americi se bitno promenila onog momenta kada je Bajden proglašen pobednikom izbora u SAD, kaže za Tanjug Danica Radeka, američka državljanka poreklom iz Srbije i ističe da je mnogima nekako „laknulo“.\nU celoj državi, Bajdenove pristalice izlaze na ulice, aplaudiraju, skandiraju, mnogi su poneli šampanjac da proslave, što je slučaj u centru Njujorka.\nPrenoseći atmosferu, Radeka ističe da mnogi smatraju da je velika stvar to što će jedna žena biti prva potpredsednica u američkoj istoriji, ali najveći broj očekuje da će prestati „histerija“, koju pripisuju medijima, tokom cele kampanje.\n„Atmosfera se danas bitno promenila. Ljudi se nadaju da će lopta biti spuštena“, objašnjava ona i dodaje da sada svi čekaju reakciju Trampa, koji je na golf terenu dočekao vesti o Bajdenovoj pobedi.\nPrema njenim rečima, na ulicama ima i pristalica republikanaca koji insistiraju na tome da su izbori bili „lažni“, ali ih je znatno manje.


Bojana Tamindžija i Stefan Aleksić: Radiografija stanja tekstilne industrije u Srbiji | CPE - Centar za politike emancipacije\nUslovi u kojima žive i rade radnici i radnice rentirani velikim modnim brendovima zarad jeftine proizvodnje, nisu – makar posle slučaja Rana Plaze – nepoznanica svetskoj javnosti. Međutim, nakon Rana Plaze paradigma o ceni mode koja se plaća ljudskim životima ostala je fiksirana za azijske zemlje, dok se ispod radara nikad nije našla Istočna Evropa u kojoj su loši uslovi rada i niske plate skriveni etiketom „Made in Europe“. Istraživanje o uslovima rada u proizvodnim pogonima velikih brendova koji proizvode u Srbiji upravo ukazuje na to da su paralele između Srbije i Bangladeša opravdane.\nPotpisivanje Sporazuma o zaštiti od požara i bezbednosti zgrada u Bangladešu ignoriše činjenicu da je bila potrebna smrt više od 1.200 radnica i radnika za šivaćim mašinama da bi se uopšte govorilo o uslovima rada i bezbednosti radnog mesta, a stvara privid da se brendovi konačno ponašaju odgovorno duž celog lanca snabdevanja. U stvarnosti, pritisak tržišta diktira stalno snižavanje troškova proizvodnje, gde ulaganje u poboljšanje radnih uslova i povećanje zarada nisu isplativi. U lancu proizvodnje koji je organizovan kroz kompleksan sistem dobavljača i podugovaračkih odnosa žonglira se odgovornošću kada se potegne pitanje kršenja radnih prava.\nPogoni će se otvarati, zahvaljujući velikoj mobilnosti tekstilne industrije i strategijama autsorsinga, tamo gde se proces proizvodnje može organizovati najjeftinije. Prvobitno izmeštanje proizvodnje u zemlje jeftine radne snage u Aziji značilo je i pad cene rada na globalnom nivou, a devastiran privredni sistem zemalja Istočne Evrope, praćen ogromnom nezaposlenošću, učinio je ovo područje konkurentnim azijskim zemljama. Vlade zemalja u region prinuđene su da se takmiče u prilagođavanju zakonske regulative ne bi li obezbedile što povoljnije uslove za velike kompanije.\nPoslovanje u Istočnoj Evropi olakšava i primena OTP-a (Outward ProcessingTrade), bescarinskog autsorsinga radon intenzivnih delova proizvodnje, koji omogućava da se gotov proizvod nazad u EU uvozi uz plaćanje poreza samo na vrednost dodate obrade. Vlade regiona obezbeđuju i niz drugih pogodnosti, poput besplatne infrastrukture, oslobađanja uvoznih i izvoznih dažbina, poreskih olakšica, a u poslednje vreme aktuelno je i direktno finansiranje putem tzv. subvencija. Na ovaj način kompanije su u mogućnosti da šire mrežu kooperanata bez znatnijih troškova. Iako postoje primeri u kojima brendovi direktno – mada i to uz pozamašne subvencije – kupuju proizvodne pogone, češće suprivremene i povremene porudžbine podugovaračima, sa veoma kratkim rokovima isporuke i gotovo neisplativim ugovorima za kooperante. Niskim cenama brend direktno diktira usloverada, a njihova dominantna pozicija na tržištu prisiljava male pogone da prihvataju loše ugovore uz dalje delegiranje delova proizvodnje niže pozicioniranim firmama u lancu. Fragmentacija procesa proizvodnje omogućava lakšu eksploataciju radnika, a ona je sve veća što se više krećemo od centrala brendova ka periferiji radnog procesa.\nPoražavajuća slika radnih prava\nU ovakvom kontekstu, brak između globalnih brendova koji su u potrazi za jeftinom proizvodnjom i prekarnom radnom snagom, sa jedne, i Vlade Republike Srbije, sa druge strane, relativno lako je sklopljen. Srbija je, kao temeljno deindustrijalizovano društvo tokom ratova 1990-ih i tranzicije nakon 2000, jedna od zemalja koje svoje radnike jeftino rentiraju, reklamirajući se upravo kao „zemlja jeftine radne snage“. Politike Vlade Srbije gotovo isključivo su okrenute privlačenju tzv. direktnih stranih investicija nisko fiksiranom minimalnom zaradom, liberalizacijom radnog zakonodavstva, te visokom tolerancijom na kršenje zakona od strane poslodavaca. U slučaju kada to nije dovoljno, Vlada Srbije nudi direktnu novčanu injekciju kroz tzv. subvencije koje se kreću od dve do deset hiljada evra po otvorenom radnom mestu. Prostom matematikom, u pojedinim kompanijama radnik je u potpunosti plaćan od države, i to po nekoliko godina.\nSrbija i Istočna Evropa, pored toga, imaju veliki broj prednosti u odnosu na Aziju, od kojih je (pored obučene radne snage i razvijene infrastrukture) možda najznačajnija njihova geografska lokacija: transport robe iz Srbije do Zapadne Evrope traje nekoliko dana, dok transport iz Istočne Azije zna da potraje i nekoliko nedelja. Razlika nije mala ima li se u vidu potreba brendova za sve bržom a sve intenzivnijom proizvodnjom usled specifičnih zahteva tržišta. Među velikim svetskim brendovima koji imaju svoje pogone u Srbiji nalaze se: Geox, Calzedonia, Pompea, Benetton, a u Srbiji se proizvodi i Armani, Burrberry, Dolce & Gabbanna, Ermenegildo Zegna, Inditex/Zara, Louis Vuitton/LVMH, H&M, Next, Mango, Max Mara, Marks & Spenser, Prada, s.Oliver, Schiesser, Schöffel, Top Shop, Tesco, Tommy Hilfiger/PVVH, Versace, Esprit, Vero Moda i drugi.\nTerenski deo istraživanja koji smo radili u Srbiji podrazumevao je dubinske intervjue sa radnicama i radnicima u pogonima koji proizvode za neke od ovih brendova. Rezultati su pokazali da im najviše smetaju radni uslovi i plate koje su toliko niske da zarad preživljavanja moraju da rade i po nekoliko dodatnih poslova. Neke od teških povreda radnog prava prema obavljenim intervjuima su: rad bez ugovora, nezakonito produživanje ugovora na određeno, uskraćivanje prava na korišćenje bolovanja i godišnjeg odmora, prekoračenje broja prekovremenih radnih sati (ponekad legitimisano „saglasnošću“ radnika), neplaćen ili neadekvatno plaćen prekovremeni rad, ograničena ili zabranjena upotreba toaleta, neadekvatna temperatura, nepostojanje sistema za ventilaciju, pa čak i fizičko maltretiranje. U praksi to znači da je u slučaju jedne kompanije, u periodu od desetak dana tokom leta 2017. godine, zabeleženo preko dvadeset kolabiranja zbog previsokih temperatura. Nakon toga je, kako kaže jedna radnica, „Uprava od nas tražila da skupimo novac za merač krvnog pritiska da bi oni mogli da se igraju doktora kada se onesvestimo i da ne bi zvali Hitnu pomoć“. Da se ne radi o izolovanom slučaju lošeg tretmana u jednoj fabrici ilustruje i sledeća izjava iz druge: „Rekao sam nadzornici: Ne mogu da dišem pored ove mašine. U fabric je već 30 stepeni i još je toplije kada radimo pored mašine. Nakon što sam to rekao, ona je uzela izduvnu cev, usmerila je ka našim licima i rekla: Pomirite se sa tim, jer je mnogo onih koji čekaju da vas zamene. Vrata su vam otvorena!“\nUz ovakav tretman, zarada koju primaju radnici pokriva tek trećinu od onoga što smatraju da im je potrebno za život. U okviru istraživanja jedna od kalkulacija na koju je obraćena posebna pažnja bila je izračunavanje (tačnije: aproksimacija) osnovnih troškova života radnika u tekstilnoj industriji. Ona je izračunata empiristički, odnosno intervjuisanjem radnika o porodičnim izdacima za one potrebe koje se identifikuju kao esencijalne: hrana, stanovanje, higijena, kultura i obrazovanje, odmor i ušteda. Problem nastaje u onom trenutku kad većina radnika nije bila u stanju da izračuna troškove za obrazovanje i kulturu, a kamoli da zamisli trošak za odmor ili bilo kakvu mogućnost pravljenja tzv. crnog fonda. Sa druge strane, ni podaci o ostalim troškovima ne odaju najprecizniju sliku: radnici imaju tendenciju da ih umanjuju jer u kalkulaciju ne ulaze sigurnosne mreže kao što je individualna poljoprivredna proizvodnja, pomoć šire porodice, članova porodice iz inostranstva itd. Dakle, vrlo je verovatno da konačna cifra podbacuje te da je razmera između plate koju primaju i novca koji im je potreban da bi preživeli još veća. Stoga, dodatni poslovi zaposlenih u tekstilnoj industriji nisu nadgradnja porodičnog budžeta, nego uslov prehranjivanja porodice.\nIako je situacija ponižavajuća i u pogonima koji direktno proizvode za velike brendove, još je gora u pogonima njihovih podugovarača. Još udaljeniji od sedišta brenda, , uslovi su teži za kontrolu, te ostavljaju prostor brendovima da peru ruke i prebacuju odgovornost na niže delove lanca. Ono na šta smo naišli kod podugovarača u Srbiji jeste da ogroman broj ljudi radi bez ugovora i za plate koje su manje od minimalca: najniža plata koju su radnici prijavili iznosi tek nešto više od 18.000 dinara. Deo plate često dobijaju „na ruke“, a neretko su i primorani da deo posla nose kući. Pravo na korišćenje bolovanja zavisi od (zlo)volje poslodavca određenog dana, a radnici se prisiljavaju da „priznaju“ svoju odgovornost prilikom povreda na radu. Redovno se uskraćuje mogućnost upotrebe sanitarnih prostorija. Godišnji odmor često je uslovljen pojačanim intenzitetom rada, pa su prošle godine u jednoj od takvih firmi radnice nekoliko nedelja radile po 16 sati dnevno. Osam sati smena, osam sati sna i tako ukrug.\nPored potpuno poražavajućih uslova rada u datoj industriji, sindikalna organizovanost radnika i radnica je u najmanju ruku razočaravajuća. Od oko 1.800 registrovanih fabrika za proizvodnju odeće i obuće, tek u nekih pedesetak, tj. u oko 3% od ukupnog broja, registrovani su sindikati. Iako je nedavno u jednoj fabrici potpisan prvi kolektivni ugovor, većina registrovanih sindikata i dalje je pacifikovana ili su nemoćni da se uhvate ukoštac i sa elementarnim problemima. U mnogim fabrikama sindikalno organizovanje je opstruirano od menadžmenta, a često su pokušaji osnivanja sindikata kažnjavani otkazom.\nNemali je broj onih koji kažu: „Ako je situacija zaista takva, zašto radnici sve ovo trpe?“ I dobiju podjednako banalan, a iskren odgovor: „Zato što nemamo izbora.“ Mantre Vlade Srbije o otvaranju novih radnih mesta znače upravo ove plate i ovakve radne uslove. U Srbiji je trenutno formalno i neformalno u industriji odeće i obuće zaposleno oko sto hiljada radnika/radnica. Prema procenama Privredne komore Srbije radi se o rastućem sektoru koji će u narednom periodu formalno zaposliti i postati budućnost za dodatnih 30.000–40.000 ljudi. Uzimajući u obzir da se 90% proizvodnih inputa uvozi, visoka ranjivost i niska profitabilnost samo produbljuju ćorsokak u kome se nalazi nacionalna ekonomija. Velike kompanije profitiraju, pomognute budžetskim novcem i preko leđa obespravljenog radništva.\nKljučni elementi budućeg pritiska\nIstraživanje koje smo radili u okviru Clean Clothes Campaign daje preporuke brendovima: da isplaćuju platu za dostojanstven život i poštuju radne (ali i ostale) zakone države. Reakcija brendova je poražavajuća i sporadična, ali ne i neočekivana. Pojedini brendovi su se latili provere navoda istraživanja i obavestili nas da nekih od navedenih kršenja radnih prava jeste bilo, ali da se njihov dobavljač potrudio da ih ispravi, dok su se drugi potpuno oglušili. Preporuke Vladi Republike Srbije glase: hitno povećanje minimalne cene rada do nivoa koji omogućuje dostojanstven život te pojačani monitoring nad poslodavcima, posebno nad poštovanjem prava radnika. Tek tu potpuno devastirajuće zvuči izjava premijerke Ane Brnabić koja je upravo povodom ovog istraživanja ukratko rekla da od države ne bi trebalo da očekujemo previše napora za zaštitu radnih prava.\nSituacija, doduše, nije ništa bolja ni u regionu: ista istraživanja pokazuju gotovo identične rezultate. Stoga se postavlja pitanje kako dalje. Možda valja učiti iz primera Azije i inicijative Asia Flooor Wage koja je regionalnom saradnjom južnoazijskih sindikata i izraženom radničkom solidarnošću izgleda uspela da ujedini zahteve radnika u regionu. Zato su ključni elementi budućeg pritiska kontinuirani i mukotrpni rad na terenu, rad na sindikalnom organizovanju radnika, regionalna saradnja sindikalnih organizacija, jasna artikulacija zahteva upućenih brendovima i vladama, te temeljna međunarodna solidarnost radnika i radnica u industriji odeće i obuće. Bez internacionalne sektorske i vansektorske solidarnosti, skraćivanje radnog vremena koje su pre nekoliko meseci izvojevali nemački sindikati teško da išta znači radnicama koje su letos proizvodile obuću za nekoliko evropskih brendova radeći 16 sati dnevno.\nBojana Tamindžija je članica Centra za politike emancipacije i koordinatorka sistema urgentne pomoći radnicama i radnicima u tekstilnoj industriji u okviru mreže Clean Clothes Campaign.\nStefan Aleksić je antropolog, član redakcije portala Mašina.\nBojana i Stefan su radili na istraživanju o uslovima rada u tekstilnoj industriji u Srbiji koje možete preuzeti OVDE >>>


Googleov kvantni računar 100 miliona puta brži od običnog procesora | MediaPress\nPre dve godine, Google i NASA su objavili da uspostavljaju novu laboratoriju za kreiranje revolucionarne veštačke inteligencije pomoću kvantnih računara. Sada su Googleovi naučnici objavili prve rezultate tog istraživanja, zasnovane na nizu testova rešavanja optimizacijskih problema.\nŠef Googleovog kvantnog AI odeljenja u Los Angelesu, Hartmut Neven, izjavio je da je istraživanje njihovih naučnika pokazalo da D-Wave kvantni računar koga je Google kupio 2013. godine, a čije su teoretske performanse do sada bile predmet kontroverzi, u principu radi 100 miliona brže od običnog računara sa jednim procesorom. Doduše, brzina je merena pomoću strogo specijalizovanog zadatka i najverovatnije ne odražava stvarnu razliku u performansama.\nPodsećamo, svojevremeno je najavljivano da bi D-Wave mogao biti 3600 puta brži i od prosečnog superkompjutera.\nOvi Googleovi rezultati sada trebaju proći verifikaciju, ali bez obzira na to pokazuju da bismo uskoro mogli ući u eru komercijalnog kvantnog računarstva. Googleov kraći izveštaj i detaljno objašnjenje testiranja možete pronaći ovde i ovde.\nTag:100 miliona puta brži od običnog procesoragoogleGoogleov kvantni računarRezultati istraživanja


SAVET ZA ŠTAMPU OSNOVAN DA PRATI POŠTOVANJE KODEKSA NOVINARA SRBIJE, U PRVOJ GODINI REŠIO 30 ŽALBI\nSavet za štampu, nezavisno telo osnovano da prati poštovanje Kodeksa novinara Srbije u štampanim medijima, u prvoj godini postojanja rešilo je 30 žalbi, od kojih je u šest zaključilo da su mediji prekršili novinarski kodeks.\nPredsednik Upravnog odbora Saveta Dragan Bujošević, čestitajući godišnjicu osnivanja Saveta, rekao je da se novinari ne pridržavaju dovoljno novinarskog kodeksa.\n"Oko 20 odsto slučajeva u kojima su mediji prekršili novinarski kodeks je stvarno veliki procenat i pokazuje da se mi, novinari, ne pridržavamo našeg osnovnog kodeksa. To je veoma loše, pre svega, za nas, a onda i za društvo", rekao je Bujošević.\nNa pitanje novinara koliko odluka Saveta, čija je sankcija moralna osuda, može da utiče da kažnjeni medij ponovo ne prekrši kodeks, Bujošević je odgovorio da sve zavisi od samog novinara i dodao da veruje da je najveća kazna za nekoga kada "čovek iz profesije kaže za nekoga da je prekršio ono što bi trebalo da bude njegovo sveto pravilo".\n"Ne može se nikome reći da bude bolji nego što jeste, ako on ne shvati da treba da nešto promeni. Ako on doživljava satisfakciju u društvu kroz tiraž, uticaj i pažnju koja mu se posvećuje, teško da bilo ko može da mu objasni da greši kada radi sve ono što je suprotno našem kodeksu", objasnio je Bujošević.\nOn je istakao da je suština rada Saveta ideja da novinari regulišu svoje odnose, a da to ne čini sud, jer, kako je rekao, žalbe ovom telu su besplatne i rešavaju se u roku od 45 dana.\nBujošević je naglasio i da nije zadovoljan brojem slučajeva koji je Savet obradio, ukazujući da je to zato što ovo telo nema nadležnost nad svim medijima.\n"Nije mnogo, jer dobar deo medija na koje bi se ljudi žalili nije član Saveta, a naše odluke važe samo za one koje to jesu. Postoji ideja da Ministarstvo kulture uslovi svoju pomoć medijima time da moraju da postanu članovi Saveta i u tom slučaju bi naša pravila važila za njih", rekao je Bujošević.\nSavet za štampu je nezavisno, samoregulatorno telo koje okuplja izdavače, vlasnike štampanih medija i profesionalne novinare, a osnovan je da bi pratio poštovanje Kodeksa novinara Srbije u štampanim medijima i rešavao žalbe pojedinaca i institucija na sadržaje štampanih medija.\nU njegovoj nadležnosti je i medijacija između oštećenih pojedinaca, odnosno institucija i redakcija, kao i iznošenje javnih opomena za kršenje etičkih standarda utvrđenih Kodeksom novinara Srbije.\nSAVET ZA ŠTAMPU SE BAVI I EDUKACIJOM ZA POSTUPANJE U SKLADU SA KODEKSOM NOVINARA I RADI NA JAČANJU ULOGE MEDIJA U SRBIJI.


Putin: Spremni smo da radimo sa bilo kojim američkim predsjednikom - Portal 072info\nRuski predsjednik Vladimir Putin izjavio da je njegova zemlja spremna da radi s bilo kojim američkim predsjednikom bez obzira na to ko pobijedi na izborima sljedeće sedmice.\n– Analiziramo sva dešavanja (oko predstojećih američkih predsjedničkih izbora 3. novembra). Prihvatit ćemo svaku odluku američkog naroda i sarađivat ćemo sa bilo kojom administracijom. Nadam se da će odluka biti dobro izvagana – rekao je Putin na plenarnom zasedanju VTB foruma kapitala “Rusija poziva”, prenosi Radio slobodna Evropa (RSE).\nRuski predsjednik odbio je detaljnije da govori o američkim izborima navodeći da bi svaka izjava iz Rusije; mogla da bude protumačena kao miješanje u izborni proces u SAD.\nPrethodni članakDrašković: Republika Srpska je dno Evrope\nSljedeći članakDigao kredit od 20.000 eura u Njemačkoj, pa kupio auto i pobjegao


USPON AUTORITARIZMA | Magazin Odbrana i Bezbednost\nPoslednjih godina svedoci smo sve veće popularnosti i moći autoritarnih režima što pomalo iznenađuje jer je kraj 20. i početak 21. veka označen kao period konačne pobede demokratije nad ostalim oblicima vlasti i uređenja\nIako su teoretičari i političari sa zapada predviđali da će politička i ekonomska moć ostati u njihovim državama, kao i da demokratija predstavlja krajnji i najsavršeniji sistem vladavine, ostatak sveta je uspeo da iznedri neke nove političke igrače i tako stvori alternativu „zapadnom svetu“ koja ima mnogo autoritarnih karakteristika. Kina, Rusija, Iran, Turska pa i Mađarska pokazale su svetu da njihov politički sistem ne samo da može da parira zapadnoj demokratiji već da u nekim poljima može biti efikasniji od nje.\nOGROMNI ZMAJ SA ISTOKA\nKinu smatraju autoritarnom državom\nIako se SSSR, raspao njegov politički sistem nastavio je da postoji u Kini do danas a da pritom nije pretrpeo neke velike promene. U Kini demokratija nije popularna niti poželjna i taj sistem daje impozantne rezulate. Republikom Kinom vlada Komunistička partija koju čine veliki broj izuzetnih činovnika i velikih sposobnosti kojima je jedini cilj da učine Kinu najmoćnijom državom na svetu i čini se da su na dobrom putu. Kineska kultura propagira disciplinu i posvećenost pa tako velika većina kineza smatra da je njihov posao pomaganje svojoj državi i svom narodu. Posvećenost kineskog naroda koji je vođen dobro organizovanom političkom elitom daje neverovatne rezultate poslednje decenije pa se tako očekuje da Kina ekonomski prestigne SAD u doglednoj budućnosti. Ipak, uspon Kine poslednjih godina je samo posledica mudre ekonomske politike koja je otpočela krajem sedamdesetih godina prošlog veka pod vodstvom Deng Sijao Pinga koji je uspeo da spoji najbolje delove kapitalizma i planskog socijalizma i tako napravi mešavinu pod imenom tržišnog socijalizma koji je Kini otvorio svetska tržišta i trasirao joj put ka statusu svetske sile. Iako je Kina autoritarna država sa socijalističkim uređenjem ona je itekako aktivna na svim tržištima pri čemu ona ne samo da prati svetske trendove koji su dolazili sa Zapada, već plasira nove trendove i tako uvećava svoju ekonomsku moć. Ekonomska međuzavisnost SAD i Kine, sve veći kineski uticaj na IT industriju kao i premeštanje svetske ekonomije sa Atlantika na Pacifik pokazuju da je kineski sistem znatno efikasniji od svih sistema demokratskih država.\nDA LI JE RUSIJA JAČA OD SSSR?\nMalo koje očekivao da će Vladimir Putin kao naslednik Borisa Jeljcina uspeti da od Rusije ponovo napravi supersilu pogotovo ako uzmemo u obzir probleme sa kojima se suočavao na početku svoje predsedničke karijere. Putin je pomogao Rusiji da prevaziđe stigmatizaciju, ekonomsku krizu i mnoštvo političkih kriza od kojih se posebno izdvajaju čečensko terorističko delovanje i separacija Krima. Iako su SAD mislile da im se protivnik u vidu Rusije neće vratiti na političku scenu i da će to biti poslušna država sa umerenim razvojem demokratije situacija se razvila u totalno drugom smeru pa je Rusija danas država sa strogim autoritarnim režimom koji kontroliše sve unutar ogromne države. Putin koji je na vlasti 20 godina uspešno uspeva da kontroliše unutrašnje probleme koji nisu mali (npr. infrastruktura u azijskim delovima države ) dok u isto vreme vrši ogroman politički uticaj na ceo svet. Usprešnost spoljne politike Rusije može se videti u vrlo dobro vođenoj vojnoj kampanji u Siriji kakvu SSSR nije imao u svom veku trajanja. Rusija poseduje ogromnu vojnu moć kao što je to imao i SSSR svojevremeno ali se čini da mlađa od ove dve države ima mnogo veći politički i diplomatski kapacitet pa je tako efikasnija u spoljnoj politici od svog prethodnika.\nNEOOSMANIZAM, NOVA PERSIJA I KRIZA EU\nZbog svoje snage i političkog uređenja Turska verovatno nikad neće postati deo Evropske ali zauzima drugo mesto po vojnoj snazi unutar NATO i njen politički uticaj sve više raste uprkos tome što Redžip Tajip Erdogan više liči na sultana nego na predsednika. Turska je uticajnija i jača od brojnih evropskih demokratskih država i ima hegemonističke ciljeve u budućnosti pa tako možemo reći Turska želi dostići slavu Osmanskog carstva. Takođe, jedan od ciljeva Turske jeste kontrolisanje situacije na Bliskom istoku gde će se sudariti sa interesima još dva nedemokratska režima koje predstavljaju Iran i Saudijska Arabija. Moć Irana se iz godine u godinu uvećava i polako postaje jedna od najmoćnijih muslimanskih država u istoriji. Sa druge strane korona virus naneo je ogromnu štetu Evropi i sistemu EU koji se zasniva na transparentnosti i demokratskim principima pa sad EU nije u stanju da potčini mađarskog autoritarnog vođu Viktora Orbana svojim političkim ciljevima i zaustavi njegovo približavanje Moskvi. Mađarska je još jedan primer efikasnog autoritanog režima koji je za nekoliko godina uspeo da znatno poveća standard građana (pogotovo u državnim preduzećima) kao i da poveća politički kapacitet i uticaj države u regionu. Može se reći da je neposlušnost Mađarske u institucijama EU još jedan primer krize unije i slabosti demokratskih režima.\nProšlo je više od 30 godina od pada Berlinskog zida koji je simbolički predstavljao nedemokratske i autoritarne režime. Tačno toliko godina bilo je potrebno da se autoritarni režimi vrate kao veliki igrači na političkoj sceni i tako pokažu da postoji alternativa demokratskom svetu. EU zbog svojih problema i neujedinjene spoljne i vojne politike se ne mogu svratstati u svestsku supersilu pa tako preostaje samo SAD kao jedina svetska supersila sa jakim demokratskim sistemom dok su sve ostale poput Kine i Rusije poluautoritarne ili skroz autoritarne. Treba uzeti u obzir uspon ostalih nedemokratskih režima poput Irana i Turske koje će uskoro postati još bitnije na međunardnoj sceni. Veliko je pitanje do koje mere demokratski režimi mogu ostati relevantni u multipolarnom svetu u kome živimo?\nŽIVOT: KAKO HOĆEŠ, KAKO MOŽE I KAKO MORA


Niška televizija » Akcija provere zdravlja u Suvom dolu (VIDEO)\nObjavljeno 19.04.2015. 16:01\nMeštani Suvog dola, koji inače u svojoj blizini nemaju zdravstvenu stanicu, danas su imali priliku da provere svoje zdravlje. Lekari doma zdravlja su, u okviru akcije “Približimo se pacijentima”, koju je organizovala gradska opština Palilula, došli i do pragova Suvodolaca.\nMeštani Suvog dola ovog vikenda kontole zdravlja mogli su da obave na jednom mestu i to u svom selu.\nKontrolu pritiska, šećera u krvi kao i savete lekara omogućili su im Dom zdravlja i GO Palilula, u okviru akcije “Približimo se pacijentima”. Cilj akcije je bio da se proveri zdravlje stanovinika koji u svojim naseljima nemaju ambulante\nAkcijom provere zdravlja obuhvaćeno je dvanaest sela opštine Palilula, a zbog velikog odziva meštana iz Palilule najavljuju i skori nastavak akcija.\nObeležena godišnjica postojanja Udruženja potomaka ratnika Srbije (VIDEO)\nGRAFITIMA ODZVONILO https://t.co/pOhpsOCde7 https://t.co/1scI0GA1JK 50 minutes ago\nPOVECAN BROJ OBOLELIH ZA VREME PRAZNIKA https://t.co/GEDHLpbiIy 56 minutes ago


Gradonačelnik Dragan Đilas primio je danas u Starom dvoru srednjoškolce sa juga Srbije, inače stipendiste vladinog Koordinacionog tela za opštine Preševo, Bujanovac i Medveđa. Osim poklona dobrodošlice i obilaska prestonice sa vodičima Turističke organizacije Beograda, gradonačelnik im je takođe obećao da će za njih organizovati dolazak na neki od predstojećih koncerata velikih muzičkih zvezda u Beogradskoj areni. Njihov ponovni dolazak biće i prilika da se druže i upoznaju sa svojim vršnjacima iz Beograda.\n– Zaista smo srećni što možemo da vas ugostimo. Beograd je grad otvorenog srca i spreman je da prihvati sve one koji žele da ga posete, da ovde studiraju ili žive. Želimo da ponovo budete naši gosti i mi ćemo vam dostaviti spisak kad koja muzička zvezda nastupa u Beogradu. Budite optimisti i pozitivni, jer ste mnogo mladi da biste se plašili kako će biti sutra, o tome ćemo brinuti mi stariji – rekao je Đilas.\nPrijemu je prisustvovao i gradski sekretar za obrazovanje Vladimir Todić i njegova zamenica Dragica Moro, kao i ministar za državnu upravu i lokalnu samoupravu Milan Marković, ujedno i predsednik Korodinacionog tela, koje je za 206 učenika obezbedilo mesečne stipendije od 6.000 dinara. Srednjoškolci su dobili i jednokratnu novčanu pomoć od Poštanske štedionice u iznosu od 5.000 dinara.\nDevetnaestogodišnja Dafina Aliju iz Bujanovca poklonila je gradonačelniku prvi multietnički časopis omladinskog centra „Ti i ja smo mi”, koji su zajednički priredila deca srpske, albanske i romske nacionalnosti. Njena drugarica Milinda Junuzi rekla nam je da joj stipendija puno znači, ali ne samo zbog novca već i zbog prilike da poseti Beograd.\n– Ljudi su nas dobro dočekali i nismo imali neki problem zato što smo Albanci. Nadam se da ćemo u Bujanovcu uskoro imati zajednička mesta gde ćemo moći više da budemo u kontaktu sa srpskom decom. Volela bih da imam drugarice u Beogradu, ali i da idem na koncert Seke Aleksić – rekla nam je Milinda.\nI petnaestogodišnji Marko Stamenković iz Preševa rekao nam je da mu dosta znači što je u Beograd stigao zajedno sa albanskom decom i da će novac koji dobije potrošiti na sebe i svoja dva brata. On bi voleo da dođe na koncert Milana Stankovića, ali bi voleo da upozna i Novaka Đokovića.


Rakić sa Kosnetom o bezbednosnoj situaciji\nMinistar za zajednice i povratak u kosovskoj vladi, Goran Rakić, razgovarao je danas sa ambasadorom Sjedinjenih Američkih Država u Prištini, Filipom Кosnetom o trenutnoj političkoj i bezbednosnoj situaciji, procesu povratka, pravima nevećinskih zajednica i situaciji kada je u pitanju pandemija Кovid-19.\nRakić i ambasador OEBS-a o političkoj situaciji, bezbednosti i epidemiji\nMinistar za zajednice i povratak u kosovskoj vladi, Goran Rakić, sastao se danas sa ambasadorom Organizacije za evropsku bezbednost i saradnju (OEBS/OSCE) na Кosovu, Majklom Devenportom (Michael Davenport), gde su tom prilikom razgovarali o političkoj situaciji na Кosovu, bezbednosti nevećinskih zajednica sa posebnim naglaskom na povratničke sredine, zaštiti i promovisanju njihovih prava, kao i o epidemiološkoj situaciji.\nIzgradnja dve nove zgrade za raseljena lica iz Zvečana koja se nalaze u kolektivnom smeštaju ”Hotel broj 3”, projektom ”Iznalaženje trajnih rešenja za stanovnike kolektivnih centara na Кosovu-faza dva”, koji Ministarstvo za zajednice i povratak sprovodi zajedno sa Danskim savetom za izbeglice (DRC), bila je glavna tema današnjeg sastanka ministra za zajednice i povratak Gorana Rakića sa šeficom ove međunarodne organizacije na Кosovu, Кristen Stec.\nOrlando i Rakić o povratku i pandemiji\nKosovski ministar za zajednice i povratak Goran Rakić, razgovarao je danas sa italijanskim ambasadorom na Kosovu Nikolom Orlandom, o trenutnoj političkoj situaciji, procesu povratka i pandemiji korona virusa.\nMinistar za zajednice i povratak u kosovskoj vladi, Dalibor Jevtić i ambasador Ujedinjenog Kraljevstva na Kosovu, Nikolas Abot, razgovrali su danas o formiranju institucija, nakon nedavno održanih kosovskih vanrednih parlamentarnih izbora, pandemiji i njenom uticaju na ekonomiju, kao i nedovoljnoj instutucionalnoj podršci kada su u pitanju povratnici.\nMinistarstvo za zajednice i povaratak u saradnji sa Kancelarijom Evropske unije na Kosovu, a u partnerstvu sa Međunarodnom organizacijom za migracije (IOM), sprovodi četvrtu fazu ”Programa za stabilizaciju zajednica (EU CSP-4)”.


U zvaničnom mišljenju, VK je saopštila da političke odluke treba donositi na transparentan način i kroz javnu debatu, uz uključivanje ključnih aktera i eksperata. Oni podsećaju da pravne reforme ne treba usvajati u žurbi i u odsustvu istinskih hitnih razloga.\nU mišljenju se navodi da se mora poštovati sigurnost mandata aktuelnog glavnog specijalnog državnog tužioca Milivoja Katnića.\nDodaju da predloženi Zakon nije usmeren ka pravnom uređenju, već - prema konkretnoj ličnosti aktuelnog prvog čoveka SDT- Katnića.\nVenecijanska komisija Crna Gora Vladimir Leposavić Milivoje Katnić


Izmjene Zakona o Elektroprenosu BiH u proceduri u martu | ENERGETIKArs.com\nNalazite se na Home » Ostalo » Izmjene Zakona o Elektroprenosu BiH u proceduri u martu\nIzmjene Zakona o Elektroprenosu BiH u proceduri u martu\nObjavljeno: 19:44, 13. Februara 2013.\nSARAJEVO, Ministar spoljne trgovine i ekonomskih odnosa u Savjetu ministara BiH Mirko Šarović očekuje da će u martu u parlamentarnu proceduru uputiti Prijedlog izmjena i dopuna Zakona o Elektroprenosu BiH jer bi do tada trebalo da bude održana i Skupština akcionara ove kompanije.\nŠarović je danas na konferenciji za novinare u Sarajevu rekao da je, iako je bilo predviđeno da vanredna Skupština akcionara Elektroprenosa BiH bude održana 14.februara, ta sjednica otkazana.\n“Ne znamo šta je razlog otkazivanja Skupštine akcionara Elektroprenosa BiH. Ministarstvo spoljne trgovine i ekonomskih odnosa BiH tu ima samo status posmatrača a sjednice zakazuju akcionari odnosno premijeri Republike Srpske Aleksandar Džombić i Federacije BiH Nermin Nikšić“, pojasnio je Šarović.\nOn je istakao da je Ministarstvo spoljne trgovine i ekonomskih odnosa BiH uključeno u implementaciju koraka koje je utvrdila parlamentarna većina na deblokadi rada Elektroprenosa BiH i u okviru tog procesa ovo ministarstvo je zaduženo da u proceduru u što kraćem roku uputi Izmjene i dopune Zakona o Elektroprenosu BiH.\n“To bi na neki način bila i implementacija dogovora trojice ministara sa Evropskom komisijom iz Brisela. Do jutros smo imali infromaciju da će vanredna sjednica Skupštine akcionara Elektroprenosa, a akcionari su Republika Srpska i Federacija BiH biti održana sutra ali, prema posljednjim informacijama, ta vanredna Skupština akcionara je otkazana“, rekao je Šarović.\nOn je pojasnio da bi na toj sjednici Skupštine akcionara Elektroprenosa trebalo da se krene u proces deblokiranja rada ove kompanije početkom procesa izbora upravljačkih struktura, odnosno usvoji konsolidovan finansijski izvještaj i plan investicija u narednom periodu.\n“Nakon sjednice Skupštine akcionara Ministarstvo spoljne trgovine i ekonomskih odnosa BiH uputilo bi u proceduru prema Savjetu ministara i Parlamentarnoj skupštini BiH Prijedlog izmjena i dopuna zakona o Elektroprenosu BiH”, rekao je Šarović, napominjući da je takva procedura u duhu dogovora resornih ministara sa predstavnicima EU u Briselu.\nPrema njegovim riječima, suština je, a to su prihvatili i akcionari, da se u raspodjelu akumulirane dobiti ne ide prije ovih koraka.\nOn nije želio da spekuliše o razlozima otkazivanja Skupštine akcionara Elektroprenosa, ističući da je u interesu Ministarstva spoljne trgovine i ekonomskih odnosa da ona bude održana što prije i da stvari krenu u dobrom pravcu.\nPrijedlog izmjena i dopuna Zakona o Elektroprenosu odnosi se na izmjenu člana 17 ovog zakona kojeg je nametnuo visoki predstavnik 2004. godine i kojim se propisuje da se raspodjela dobiti može vršiti tek nakon deset godina.\nDelegacije SNSD-a i SDP-a BiH postigle su na sastanku 31. oktobra sporazum o programsko-projektnoj saradnji u zakonodavnoj i izvršnoj vlasti BiH od 2012. do 2014. godine. Prema tom sporazumu, usaglašena je podjela akumulirane dobiti “Elektroprenosa” po principu da 100 miliona KM pripadne entitetima, a da preostalih 156 miliona bude iskorišteno za investicione projekte.\nOvaj dogovor podržali su i lideri nove šestorke /SNSD, SDS, SDP, HDZ, HDZ 1990 i SBB/ na sastanku u Mostaru 20. novembra. Srna\nTags: akcionari,BiH,elektroprenos,mirko sarovic,popularno


Deonica Ubisofta dobila 10% na vrednosti zbog glasina o prodaji - PLAY!\nAkcije Ubisofta skočile su u ove nedelje za 10% nakon novih tvrdnji o potencijalnom preuzimanju od strane privatnih firmi.\nPrema vestima o akcijama i servisu podataka Dealreporter (preko Seeking Alpha), osnivačka porodica Guillemot kompanije razmatra udruživanje sa privatnom kompanijom za kapital kako bi preuzela kompaniju.\nPorodica Guillemot drži 15,9% akcija Ubisofta i 22,3% akcija sa pravom glasa.\nU članku Dealreporter-a se navodno tvrdi da porodica želi da zadrži operativnu kontrolu nad kompanijom i da bi mogla da bude partner sa privatnom investicionom kompanijom kako bi odbacila moguću ponudu za preuzimanje.\nBloomberg je prošlog petka izvestio da francuska kompanija koja stoji iza serijala Rainbow Six i Far Cry privlači interesovanje za preuzimanje od nekoliko privatnih kompanija, uključujući Blackstone Inc. i KKR & Co.\nJoš uvek nema detalja u čijem bi se finansijskom zagrljaju Ubisoft mogao naći.\nRelated Items:acquisition, akcije, Shares, Ubisoft


U "Šiokaze parku" biće odigrani turniri u odbojci na pesku\nKao i na prethodnim Olimpijskim igrama, odbojkašice i odbojkaši će se smenjivati i igrati svaki drugi dan. Turnir u konkurenciji odbojkaša počeće 25. jula, a završiće se 8. avgusta. Pozanto je da će 8. avugsta meč za treće mesto početi u 13.30 sati po lokalnom vremenu, a finale od 21.15 časova po lokalnom vremenu.\nTakmičenje u konkurenciji odbojkašica počeće 26. jula, a završiće se 9. avgusta. Utakmica za treće mesto počeće u 9časova po lokalnom vremenu, a finale u 13.30 sati. Biće to prvi put u istoriji Olimpijskih igara da se finale odbojkašica igra poslednjeg dana takmičenja i da će praktično odbojkašice svojom poslednjom utakmicom na turniru zatvoriti Olimpijske igre.\nU odbojci na pesku takmičenje u obe konkurencije održaće se od 25. jula do 8. avgusta, a učestovaće po 24 ekipe u obe konkurencije.


Relista iz Bugarske Krum Dončev slavio na 45. Srbija reliju\n14. 10. 2012. Comments (0) Views: 663 Autosport, Reli\nPosle dva dana i 12 brzinskih ispita(tri su otkazana) na šest lokacija završeno 45. izdanje Srbija relija, našeg najstarijeg i najtradicionalnijeg takmičenja sporta brzina na četiri točka. Prvo mesto u generalnom plasmanu osvojila je posada iz Bugarske Krum Dončev i Petar Jordanov u pežou 207 S 2000. Posada iz Turske Jagiz Avči i Bahadir Gucenmez u ford fiesti završila je na trećem mestu u generalnom plasmanu, što im je bilo više nego dovoljno da osvoje Kup Istočne Evrope.\nSLAVLJENIČKO PRSKANJE NA TRGU REPUBLIKE\nDončeva i Joradanova polivaju šampanjcem Turci i Mađar\nDrugo mesto u generalnom plasmanu pripalo je posadi iz Mađarske Zoltan Bešenji i Juliana Nirfas u subaru impreci. Najbolje plasirana mešovita domaća posada Vladica Rabrenović i Radmil Radivojević u renou klio, završila je na četvrtom mestu u generalnom plasmanu i prvo mesto u klasi 3 Otvorenog šampionata Srbije. Ujedno Rabrenović je na ciljnoj rampi zaprosio i dugogodišnju verenicu Lotu iz Švedske, a ona ga nije odbila.\nTreće mesto u generalnom plasmanu Otvorenog šampionata Srbije pripalo je Todoru Stamenkoviću i Bratislavu Jovanoviću u micubiši lanseru IX evolucije. Visok plasman u klasi 2 zabeležili su još Mile Cvjetičanin i Vukašin Tomić u jugu 1.3, i Jovana Jovanović i Nenad Puković u vagenu polo. Što se tiče nekadašnjeg ponos nacionalne auto industrije juga 55 tu je tokom dva dana viđena žestoka borba između tri posade. Najbolji su bili Tihomir Nikolić i Nenad Timotić, drugo mesto pripalo je Ivanu Maksimoviću i Aleksandru Petričeviću, dok su treći bili Nenad Mirković i Stefan Pavlović.\nTagovi: 45. Srbija reli, Jovana Jovanović, todor stamenković, vladica rabrenović\n» Autosport, Reli » Dončevu Srbija Avčiju Istok\nUžice spremno za jubilarni 50. Srbija reli\nPorsche slavi pola veka legendarnog modela 911\nPraznik moto sporta na našim prostorima


Korona virus: U Srbiji nova žrtva i 59 novih slučajeva zaraze, u Americi više od dva miliona obolelih - Ozonpress :: internet portal\nU Srbiji u poslednja 24 sata još jedna osoba preminula od posledica virusa korona, a zabeleženo je još 59 novozaraženih.\nSituacija se pogoršava u Latinskoj Americi, ali je u Sjedinjenim Američkim Državama po broju zaraženih i dalje najgore – brojka ljudi sa korona virusom premašila je dva miliona.\nNa drugom mestu je Brazil sa 850.000, a na trećem Rusija sa pola miliona zaraženih.\nI broj preminulih je najveći u Americi- više od 115.000.\nU svetu ima više 7,7 miliona zaraženih, a preminulo je 426.900 ljudi, pokazuju podaci američkog Džons Hopkins univerziteta.\nPrema poslednjim podacima, otkriveno je 59 novih slučajeva i jedan pacijent je preminuo.\n„Velika većina novozaraženih su sa područja Beograda, a epidemiološka istraživanja su pokazala da je do prenošenja infekcije došlo u zatvorenom prostoru na proslavama, tamo gde su bila veća okupljanja ljudi“, rekla je za RTS zamenica direktora Instituta „Batut“ doktorka Darija Kisić Tepavčević.\nA državljani Srbije će od 15. juna moći da putuju u Grčku bez bez testova i drugih ograničavajućih mera, rekao je u Atini ministar spoljnih poslova Srbije Ivica Dačić.\nVelika Britanija se suočava sa periodom teškoće jer pandemija pogađa poslove i utiče na prihode domaćinstva.\nPremijer Velike Britanije Boris Džonson počeo je sa preispitivanjem pravila o rastojanju od dva metra, pošto bi to moglo ugroziti ugostiteljske radnike.\nIndija beleži 11.929 slučajeva korona virusa za 24 sata – što je najveći broj do sada.\nZabrinutost zbog virusa širi se u Latinskoj Americi kao Čile, Argentina, Peru i Kolumbija, a svi prijavljuju rekordan broj zaraza.\nAustralijske države Novi Južni Vels i Viktorija planiraju da smanje ograničenja u bibliotekama, zajedničkim centrima i noćnim klubovima uprkos porastu novih infekcija\nVlasti u Kini prijavile su 57 novih slučajeva, što je najviši dnevni skok u zemlji od sredine aprila.\nU svetu je zabeleženo više od 7,8 miliona slučajeva, a više od 430.000 ljudi je preminulo, pokazuju podaci sa Univerziteta Džons Hopkins.\nKorona virus: Evropske zemlje popuštaju mere na granicama, srpski državljani mogu u Grčku bez karantina


Konferencija za novinare predstavnika Zaječarskih opozicionih stranaka,grupa građana i ljudi iz nevladinog sektora - Istočne VESTI\nKonferencija za novinare predstavnika Zaječarskih opozicionih stranaka,grupa građana i ljudi iz nevladinog sektora\nadminFeb 07, 2019Politika0\nVladimir Petković je napadnut 5. februara u večernjim satima u centru Zaječara, ovim povodom, održana je konferencija za novinare političkih stranaka opozicije, udruženja građana i pojedinih sindikata.\nPovod za napad na ulici iz čista mira, je bio bedž “1 od 5 miliona” koji je nosio Vladimir Petković rečeno je na konferenciji za novinare.\n“Provokacija za napad je bio jedan bedž. Podigao sam kišobran da se mimoiđem sa dotičnim osobama i sklonio se u stranu, a onda je on bez razloga rekao šta ja sad treba da se sklonim zato što nosiš bedž “1 od 5 miliona”. Ja sam čoveka lepo pitao o čemu se radi, i u čemu je problem, da bi on nastavio po šablonu da vređa, znamo mi za koga ti radiš, i tako dalje i usledio je i fizički napad. Takođe bih napomenuo da sam tada bio na novinarskom zadatku pošto sam ja novinar saradnik portala Glas-Zaječara. Ja ne mogu da upirem prstom u čoveka i da kažem ovo je organizovan napad, ovo je smišljen napad, ovo je politički napad pre svega nisam takav čovek da bez dokaza i bez argumenata napadam nekog” objasnio je događaj Vladimir Petković.\nOni koji su osudili ovaj čin su političke stranke Dosta je bilo, Demokratska stranka, Dveri, Narodna stranka, Grupa građana “Za-Kotlujevac”, grupa građana Montoja i pravednici, sindikat Sloga i udruženja građana “Dečiji centar” i nevladina organiizacija “Zaječarska inicijativa”.\n“Ovaj fizički napad nije samo napad na političkog oponenta, to je napad na slobodnog čoveka, na slobodnog građanina, i medijska amtosfera koja je u priličnoj meri zatrovana i podstiče ovaj vid nasilja upravo i dovodi do toga” rekao je Predrag Stanković.\n“Želim pre svega da pohvalim policiju koja je brzo i efikasno obavila svoj posao. Mi živimo u zemlji i gradu gde je normalno da napadate svakoga ko drugačije misli od vas i da ga izlažete linču. Vlast izmišlja i etiketira ljude kao državne neprijatelje, domaće izdajnike i strane plaćenike i time podstiče na ovakve stvari i raspiruje mržnju” istakao je Uglješa Đuričković “Dosta je bilo”.\nPrethodni članakSedmogodišnji Vuk Vukić odrekao se rođendanskih poklona u korist napuštenih životinja Sledeći članakPozovite Nacionalni kontakt centar\nPrivedeni jer su fizički napali lice i udarali metalnom palicom i boksom!!!\nPriveden jer je pretio policijskom službeniku…


Subota, 22. 2. 2003.\nRektor BU Marija Bogdanović o reformi visokog školstva\nVlada reformiše bez univerziteta\nBEOGRAD (Beta) - Predstavnici Univerziteta u Beogradu usprotivili su se predlogu reformi visokog školstva koji je predložilo Ministarstvo prosvete Srbije. Na konferenciji za novinare, rektor beogradskog Univerziteta Marija Bogdanović rekla je da su osnovni principi za koje će se Univerzitet zalagati autonomija sa odgovornošću prema društvu i poboljšanje kvaliteta nastave i efikasno studiranje.\nOna je naglasila da ukidanje statusa pravnog lica fakultetima, što je predložila Vlada Srbije, nije preduslov za poboljšanje kvaliteta studiranja i ozbiljnu reformu univerziteta, kao i da bi to dovelo do poremećaja u kontinuitetu nastavno-naučnog rada na fakultetima.\nPrema njenim rečima, reforma univerziteta treba da bude izvršena u postojećim uslovima zbog toga što trenutno ne postoje uslovi za striktno prilagođavanje evropskim i svetskim standardima.\nMarija Bogdanović je kritikovala predstavnike Republičke vlade zbog toga što se ne dogovaraju sa predstavnicima univerziteta i što im "donose gotove koncepte" reformi.\nIstičući da na fakultetima Beogradskog univerziteta postoje različita mišljenja o vrsti i tempu reformi, ona je dodala da ne zna da li će do maja, kada bi trebalo da bude izrađen predlog reformi, Univerzitet "izdržati u svojim stavovima ili će Republička vlada doneti zakon suprotno njima".\nRektorski kolegijum Univerziteta u Beogradu i univerzitetska radna grupa kao zajednički stav ističu da "zakon ne treba da rigidno definiše unutrašnju strukturu i organizaciju univerziteta".\nIsplata prvog dela decembarskih penzija počinje u utorak\nOdbor za sport i omladinu traži izmene nekih zakona\nJanuarska plata u proseku 9.468 dinara\nCilj štrajka prosvetnih radnika: Da im plate prate troškove života\nSekretar Ministarstva pravde Srbije: Lustracija sudija za prekršaje\nNakon pretnje štrajkom glađu sindikata prerade RTB-a\nPripremljene izmene Zakona o lokalnoj samoupravi\nOdbor za odnose sa Srbima izvan Srbije: Traže objašnjenje za smenu bivšeg komesara\nKako ući u trag osuđenima u bekstvu


Opština Šid raspisala javni poziv za učešće u projektu energetske efikasnosti | Moj grad SM\nNaslovna SREM ŠID Opština Šid raspisala javni poziv za učešće u projektu energetske efikasnosti\nOpština Šid raspisala javni poziv za učešće u projektu energetske efikasnosti\nOpština Šid je raspisala javni poziv za sve zainteresovane privredne subjekte za učešće u realizaciji projekta povećanja energetske efikasnosti u domaćinstvima na teritoriji opštine Šid.\n“Lokalna samouprava se odlučila za četiri mere nabavku i ugradnju materijala za termičku izolaciju, zamena stolarije, ugradnja kotlova na prirodni gas ili biomasu i nabavka i instalacija solarnih kolektora. Maksimalni iznos bespovratnih sredstava koje dodeljuju Opština Šid i ministarstvo rudarstva i energetike je 50 odsto od ukupne vrednosti investicije sa PDV-om”, rekao je na konferenciji za novinare zamenik predsednika Opštine Šid Đorđe Tomić.\nSva privredna lica koja žele da se prijave na konkurs energetske efikasnosti moraju da imaju sedište/izdvojenu poslovnu jedinicu ili ovlaštenog distributera na teritoriji opštine Šid, a sve dodatne informacije mogu dobiti na brojeve telefona 062-755-254 ili 022-719-142 ili putem elektronske pošte energetskausteda@sid.rs\nJavni poziv je otvoren do 31.07.2021. a posle konkursa za privredna lica biće raspisan javni poziv za sve zainteresovane građane.\nPrethodni tekstDEJAN BAJUNOVIĆ – DISKOTEQUE NOX SREMSKA MITROVICA – SUBOTA 24. JUL 2021. GODINE\nSledeći tekstRUMA: Gradi se novi pravoslavni hram u izletištu Borkovac


Makedonsko-grčka granica: Policija propustila 1.700 izbjeglica | Autonomija\nMakedonsko-grčka granica: Policija propustila 1.700 izbjeglica\nMakedonska policija je, tokom dana, šok-bombama i pendrecima pokušavala da spriječi stotine izbjeglica da probiju bodljikavu žicu na granici, ali je uveče pustila sve migrante da uđu u zemlju\nViše od 1.500 izbjeglica, većinom iz Sirije, koje su tri dana provele na ničijoj zemlji, ušlo je u subotu u Makedoniju, u čemu ih policija nije sprečavala ni na koji način.\nMakedonska policija je, tokom dana, šok-bombama i pendrecima pokušavala da spriječi stotine izbjeglica da probiju bodljikavu žicu na granici, ali je uveče pustila sve migrante da uđu u zemlju, prenosi AFP.\nRanije tokom dana, oko hiljadu migranata je na dva mjesta probilo kordon policije na makedonsko-grčkoj granici i veći dio njih je uspio da se domogne Đevđelije.\nMigranti su policijski kordon probili na mjestima gdje nema bodljikave žice. Policija je neke od njih uspjela da vrati, ali je većina prošla, iako su bezbjednosne snage upotrijebile šok-bombe, prenijeli su mediji u Srbiji.\nViše od 2.000 migranata je u subotu oko 17.00 časova vozom krenulo ka Srbiji.\nPrema procjeni medija, u trenutku kada se desio proboj izbjeglica kroz policijski kordon, sa druge strane granice na ničijoj zemlji nalazilo se ukupno oko 4.000 osoba koje čekaju ulaz u Makedoniju, dok u isto vrijeme iz Grčke i dalje organizovano na granicu sa Makedonijom pristiže veliki broj migranata koje makedonske vlasti nastoje da propuštaju samo u organizovanim grupama.\nNa željezničkoj stanici u Đevđeliji u subotu se ponovo okupilo oko hiljadu migranata koji čekaju vozove za granični prelaz Tabanovce, a sve veći broj izbjeglica još dolazi.\nKako je prenijela televizija Sitel, portparol makedonskog MUP-a Ivo Kotevski rekao je da policija i dalje ne obezbjeđuje granicu sa grčke strane od izbjeglica, iako je riječ spoljašnjoj granici Evropske unije.\n„Mi smo jedina živa policijska sila koja obezbjeđuje granicu i, kao što smo i najavili, upravo zbog humanog tretmana nastavljamo da selektivno propuštamo limitiran broj ilegalnih migranata, koliko u državi ima praktično kapaciteta da se humano tretiraju“, kazao je Kotevski.\nKotevski je rekao da do sada nijedna zemlja nije ponudila nikakvo konkretno rješenje niti namjeru da primi lica koja pokušavaju da ilegalno u Makedoniju uđu iz jedne od članica EU – Grčke.\nU subotu je na željezničku stanicu Tabanovce oko 15 sati stigao voz iz Đevđelije sa oko 700 migranata, u najvećoj mjeri sa Bliskog istoka i sjeverne Afrike, koji su se nakon kraćeg odmora ilegalnim putevima uputili ka Srbiji a neposredno do željezničke stanice Tabanovce postavljeno je i nekoliko montažnih objekata za odmor.\nSnimke beskrajnih kolona sa stotinama i hiljadama migranata, među kojima ima muškaraca, žena, djece i staraca, natovarenih samo ličnim prtljagom kako se kreću putevima kroz Grčku u pravcu granice sa Makedonijom objavio je u subotu internet portal „RT news“ na svom kanalu na Youtubeu.\nMasa migranata koju Grčka propušta da prođe preko njene teritorije uskoro će se pridružiti, kako se očekuje, migrantima koji se već danima nalaze u graničnom pojasu sa Makedonijom odakle makedonske vlasti pokušavaju da limitiraju ulazak grupama od po 200 do 300 migranata, za vrijeme koliko traje proces njihove registracije i organizovanja transporta prema Srbiji.\nOčekuje se da svi migranti koji dolaze iz Grčke i Makedonije pređu i u Srbiju jer je namjera najvećeg broja njih da zatraže azil u nekoj od razvijenijih zemalja Evropske unije.


Sunce konjukcija Rx Merkur-ostvarićete svoj cilj samo ukoliko uspete da prilagodite izrečeno sagovorniku! | Astrofon21\nSunce konjukcija Rx Merkur-ostvarićete svoj cilj samo ukoliko uspete da prilagodite izrečeno sagovorniku!\nSunce konjukcija Rx Merkur 9° RAKA.\nUkoliko u vašem natalnom horoskopu ima ličnih tačaka ili planeta u sektorima od 7° do 11° , Bika, Device, Jarca, a posebno ukoliko su Blizanci, Lav, ili Jarac Vaš Sunčev ili Ascendentalni znak energija ovog tranzita će se odnositi na vas lično.\nOPREZ ukoliko je u vašem natalnom horoskopu aktivan 9° KARDINALNIH ZNAKOVA Ovan, RAK, Vaga, Jarac.\nNapravili ste svoj plan aktivnosti i sada je naglašena potreba da partneru ili drugom članu porodice iznesete svoje zaključke, misli i buduće postupke, a ovo je izuzetno dobar interval da kažete sve što vam je na umu. Pamtite da je umetnost efikasne komunikacije u obostranoj pažnji – ostvarićete svoj cilj samo ukoliko uspete da prilagodite izrečeno sagovorniku, stoga je od ključnog značaja da pre svega budete analitični u prepoznavanju njegovih strahova i mogućih grešaka u razumevanju.\nZbog Rx hoda Merkura ugroženo je praktično razmišljanje, pomućen intelekt, i uočavate nejasnu svest o ciljevima, organizacija vam i ne polazi za rukom. Ipak, ovo je vrlo povoljan interval za ponovljene poslovne pregovore, reorganizaciju zaostale dokumentacije i korespondencije, povratna poznanstva. U ovom periodu nešto ćete otkriti i zbog toga ćete izmeniti način komunikacije sa osobom sa kojom ste gradili nivo bliskosti. Jasno uočavate svoj položaj i sposobni ste da ga približite i pojasnite drugima. Možete biti efikasni u radu ukoliko se prisetite ranijih grešaka.\nOvaj tranzit označava period aktivnosti u životu, a postignuti uspeh zavisi od položaja Merkura u vašem natalnom horoskopu, od vaše sposobnosti da iskoristite ponovo pružene prilike i pripravnosti. Ako je Merkur prilikom rođenja u nepovoljnim aspektima ovaj tranzit može izazvati nezgode ili gubitke. Bićete nestalni u svojim stremljenjima i prohtevima, i pomalo nepostojani u poslovima.


Zeleni sok koji rešava problem sa skrivenom masnoćom u telu – Čivijaš Radio Šabac\nZeleni sok koji rešava problem sa skrivenom masnoćom u telu\nPostoji piće puno hranljivih materija koje se lako priprema i može pomoći da se ubrza varenje i da se reši problem sa opasnim telesnim masnoćama.\nSredišnji deo našeg tela sadrži visceralnu – ili skrivenu – masnoću, koja nije vidljiva niti se može dodirnuti. Previše ove masti može povećati rizik od hroničnih zdravstvenih stanja kao što su bolesti srca i metabolički poremećaji.\nMeđutim, salo se može lako rešiti zelenim sokom od dva sastojka, kažu velnes stručnjaci. Evo šta treba da znate o tome.\nStručnjaci tvrde da sok od korijandera može pomoći ljudima koji imaju velike količine visceralne masti u svom telu. Poznato je da korijander ima širok spektar lekovitih aktivnosti koje uključuju antidijabetičke, antioksidativne i antikancerogene funkcije.\nObjasnili su da je kombinacija listova, semena i cvetova korijandera prepuna visokog sadržaja antioksidanata koji mogu da pomognu varenju i da se izbore sa mastima.\nMešanje sa sokom od limuna\nSok od korijandera je popularan za brzo mršavljenje. Deluje tako što ubrzava vaš metabolizam, čime se brže sagoreva više kalorija. Možda vam se neće dopasti njegov ukus, ali mešanje sa sokom od limuna poboljšava ukus i daje veći efekat.\nStudija objavljena u časopisu „Journal of Agriculture & Biology“ istraživala je efekte dijetetskih suplemenata sa semenkama korijandera na skladištenje lipida visceralnog masnog tkiva kod pacova u rastu.\nGlodari su hranjeni ili standardnom hranom za pacove ili hranom dopunjenom zdrobljenim semenom korijandera. Istraživači su primetili veliku razliku u visceralnoj masti među glodarima nakon nekoliko nedelja.\nUtvrđeno je da dodatak ishrani korijanderom povećava količinu mononezasićenih i polinezasićenih masnih kiselina u visceralnom masnom tkivu, a takođe smanjuje sadržaj masnih kiselina. Korijander je takođe povećao odnos omega 3: omega 6 u visceralnom masnom tkivu, prenosi portal Magazin Novosti.\nDalje istraživanje objavljeno u časopisu „Journal of Animal and Veterinary Advances“ proučavalo je efekte suplementacije semenkama korijandera. Ova studija je potvrdila hipolipidemijsku i antioksidativnu funkciju semena kod prepelice koja je smanjila taloženje abdominalne masti kod životinje. Prethodne studije su dokazale da listovi korijandera podstiču metabolizam povećavajući lučenje insulina, koji pomaže u kontroli šećera u krvi.


Zbog neadekvatnog budžetskog izdvajanja moguće urušavanje sistema 'e-vlade'\nObjavljeno: 07.01.2022. 13:38 Uređeno: 07.01.2022. 13:38\nGeneralno tajništvo Vijeća ministara Bosne i Hercegovine upozorilo je zvaničnim dopisom da bi funkcioniranje sistema "e-vlade" moglo doći u pitanju jer državni budžet još nije usvojen te su zatražili hitno osiguranje sredstava iz tekuće rezerve u iznosu od oko 680.000 KM za nabavku neophodne opreme.\nVijeće ministara BiH je 2009. godine donijelo zaključak kojim se Generalno tajništvo zaduženo da pruža podršku elektroničkog poslovanja i "e-vlade" institucijama koje koriste te servise, a u tom periodu opsluživali su 10-ak institucija s nekoliko servisa.\nMeđutim, tokom godina, pod pritiskom smanjenja rashoda i preporuka revizije, a prije svega zbog velikog entuzijazma zaposlenih koji su radili u toj službi, sistem je narastao u jedan od najvećih IT sistema u Bosni i Hercegovini i trenutno osigurava 36 servisa za 58 institucija BiH.\nBroj zaposlenih koji su otpočetka opsluživali taj sistem nije se mijenjao u posljednjih 11 godina te u toj službi radi pet osoba iako se broj servisa i broj institucija pa tako i obim poslova koje ta služba obavlja višestruko povećao.\nU dokumentu Generalnog tajništva, u koji je Fena imala uvid, napomenuto je da je od uspostavljanja sistema sigurnost podataka, zaštita korisnika i servisa bili su besprijekorni te nije bilo niti jednog ozbiljnijeg sigurnosnog propusta.\nOsim toga, 2018. godine Vijeće ministara Bosne i Hercegovine usvojilo je Odluku o usvajanju Okvira interoperabilnosti BiH kojom se Služba za održavanje i razvoj elektroničkog poslovanja i "e-vlade" zadužuje za izgradnju i održavanje infrastrukture interoperabilnosti.\nTakođer, Strategijom reforme javne uprave i Akcionim planom za reformu javne uprave Generalno tajništvo prepoznato kao ključna institucija za pružanje agregiranih usluga građanima i poslovnim subjektima putem centra dijeljenih usluga.\nU pitanju su milionski projekti koji će biti finansirani putem IPA-e III, ali zbog organizacijskih, ljudskih i finansijskih problema Generalno tajništvo jednostavno neće moći iskoristiti ta sredstva, s obzirom na nedostatak podrške u osiguravanju jače podrške i rješavanju problema u centralnoj instituciji zaduženoj za implementaciju tih infrastrukturnih projekata, na način na koji to rade sve zemlje regije.\nNapominju da bi digitalizacija javne uprave trebala biti prioritet Vijeća ministara BiH, s obzirom na to da u tom polju BiH kasni desetljećima za zemljama u regiji.\nOsim toga, Generalno tajništvo je pod stalnim pritiskom Ureda za reviziju institucija BiH, nametnute su im velike obveze pripreme obavezujućih standarda za uspostavu standardiziranih i interoperabilnog DMS sistema za sve institucije BiH te izgradnja jedinstvenog sistema za upravljanje dokumentima u bh. institucijama, za što trenutno nemaju ni ljudskih ni finansijskih sredstava.\nKažu da je od samog formiranja službe izostala podrška bh. institucija njihovom radu iako 58 institucija djelomično ili potpuno koristi servise i sistem "e-vlade" i bez toga niti jedno ministarstvo ne bi moglo obavljati zadatke iz svoje nadležnosti.\nNaveli su za primjer Agenciju za identifikacione dokumente, evidenciju i razmjenu podataka (IDDEEA) i Upravu za indirektno oporezivanje čiji broj radnih mjesta IT struke iznosi više desetina te je i budžet za IT opremu tih institucija svake godine i po nekoliko miliona KM.\nI ranije su o svojim problemima obavještavali Vijeće ministara Bosne i Hercegovine, ali je podrška za rješavanje nastalih konkretnih problema izostala, a smatraju da su razlog tome drugi problemi s kojima se suočava Bosna i Hercegovina.\n- Trenutna situacija je alarmantna, s obzirom na to da kontinuirano već treću godinu nemamo na vrijeme usvojen budžet, a spomenuti problemi predstavljaju veliki problem u trenutnom radu servisa i potencijalno mogu izazvati urušavanje cijelog sistema "e-vlade" - upozorili su.\nBudžetom za 2021. godinu planirani su veliki infrastrukturni projekti među kojima su zamjena opreme u data centru Vijeća ministara BiH, za koju ističe podrška proizvođača u januaru 2022. godine, zamjena klima-uređaja s kojima Služba za održavanje i razvoj elektroničkog poslovanja i "e-vlade" kontinuirano ima problema, proširenje storage uređaja, s obzirom na veliko povećanje potrebe za dodatnim prostorom uslijed prelaska pojedinih institucija na DMS sistem.\nNišta od tih projekata nije realizirano jer je 2021. godina završila bez usvojenog godišnjeg budžeta i institucije su finansirane kroz četiri odluke o privremenom finansiranju.\n- Nastavljen je i odlazak kadrova te je zbog svih ovih problema upitna održivost samog sistema, a kamoli njegovo unapređenje i daljnji razvoj koji nam nameću Evropska komisija i strane institucije kontinuirano kroz svoje izvještaje - dodali su.\nPad sistema "e-vlade", koji je izgledan u sljedećem periodu ako ne dobiju odgovarajuću podršku Vijeća ministara BiH, dovest će do pada cjelokupnog sistema institucija BiH koje ga koriste i vratit će BiH 20 godina unazad.\nTakođer, posljedice toga bile bi nesagledive (gubitak podataka, nemogućnost održavanja sjednica Vijeća ministara BiH, nedostupnost svih servisa okrenutih prema građanima i funkcioniranje finansijskog sistema (s obzirom na to da se koristi ista mrežna infrastruktura), nemogućnost pristupa dokumentima, pristup internetu, nemogućnost komunikacije s drugim institucijama i nepostojanje prezentacije institucija putem interneta.\nStoga je nužno da se se u najkraćem periodu osigura minimum koji bi spriječio potencijalni pad sistema i servisa institucija Bosne i Hercegovine, među kojima je osiguranje 680.000 KM za opremu (zamjena klime i opreme u data centru "e-vlade" Vijeća ministara BiH), održavanje posebne sjednice Vijeća ministara BiH, ili sastanka svih članova Vijeća ministara BiH, na kojoj bi se raspravljalo o problemima.\nSistemsko rješenje problema na sistemu "e-vlade" omogućilo bi unapređenje, stabilan rad i neophodne korake prema neophodnoj digitalizaciji javne uprave koje je u nadležnosti Generalnog tajništva Vijeća ministara BiH.\nVijeće ministara Vijeće ministara Bosne i Hercegovine e-vlada oprema budžet\n0 18.05.2022 21:35\nVanredna telefonska sjednica VMBiH: Usvojen Prilog institucija za redovnu godišnji izvješt...\n0 13.05.2022 18:05\nTegeltija: Bit će novca za izbore\nZoran Tegeltija izbori Vijeće ministara Bosne i Hercegovine\n0 30.04.2022 12:37


RAMZAN KADIROV: Da sam na Putinovom mestu, odavno bih zauzeo Ukrajinu – Sandzaklive.rs\n2 60,707 1 minuta čitanja\nLIDER Čečenije Ramzan Kadirov izjavio je da SAD koristi Ukrajinu da na njenoj teritoriji postavi vojnu bazu, dodajući da bi, da je na mestu ruskog predsednika Vladimira Putina, “odavno zauzeo Ukrajinu”.\nKadirov je rekao da je najbliži sused Rusije Ukrajina i da je reč o slovenskim narodima, prenosi RIA Novosti.\nPrema oceni Kadirova, Amerika ne čini ništa dobro Ukrajini, već joj je potrebna država u kojoj će da postave svoju bazu.\n– Ako ima ljudi u Ukrajini, oni moraju da se suprotstave tome, a ako ih nema u Ukrajini, onda Rusija mora da preduzme mere, rekao je Kadirov.\nDodao je da bi, da je na mestu predsednika, “odavno zauzeo Ukrajinu, poslao trupe tamo, uspostavio red”.\n– Ako Amerika ili neko misli da je moguće uništiti Rusiju ili zauzeti ili baciti našu zemlju na kolena, to se nikada neće dogoditi, naglasio je Kadirov. (Novosti)\nRusija Ukrajina Čečenija\nda SAD ja koristi Ukraina kako otskocna daska za voeni akcii protiv rusija i da bide Ukraina voewna baza na SAD go delam istoto mislenje kako Cecenskiot Lider i voen komandant Ramazan Kadirov\nA ima i Sandzak bukadar ovakvih podguznih muva kao sto je ovaj podguzna muva Putinu.Nije cudno da licni interesi preovladavaju nad interesima sopstvene nacionalne zajednice ali to se nikako ne moze opravdati kad dobro znamo da se ti interesi ostvaruju nad onolikim zrtvama tokom ruske invazije na Ceceniju i krvlju nevino postradalih tokom pokusaja unistenja citave jedne etnicke grupe od strane ruskih okupacionih trupa a koriscenjem nesrazmerne vojne sile nad tom etnickom grupom.Staljinisticki metod unistenja ,,neruskih” etnickih grupa kao i autohtonih naroda na teritorijama pod ruskom okupacijom nastavljena je i pod autoritarnom vlascu i rezimom Putina ciju naklonost uziva i ovaj cecenski autokrata i vlasnik zivota Cecena.Sve ovo sto ovaj opskurni lik govori je ono sto izrazava njegov licni interes i interes klike oko njega.Ljiga.


Izvor: Glas javnosti - Arhiva vesti 15.04.2009 - Naslovi.net\nGlas javnosti » Arhiva vesti za sreda 15. april 2009\nPuna usta saveta\nGlas javnosti sreda, 15. april 2009.\nBEOGRAD - U iščekivanju vanredne sednice parlamenta na kojoj će se raspravljati o merama uštede koje je vlada predložila mnoge stranke su juče iznele svoja rešenja za spas Srbije od bankrota. Poslanička grupa „Napred, Srbijo“ je predala Skupštini predlog izmena Zakona o finansiranju političkih... »\nVelika rok žurka\nBEOGRAD - Mjuzikl „Brilijantin“, u režiji Mihaila Vukobratovića i koreografiji Igora Barberića, premijerno će biti izveden 18. aprila u Pozorištu na Terazijama u Beogradu. U mjuziklu, koji je nastao na osnovu brodvejske verzije iz 2007. godine, nastupaju novi, mladi glumci koji su odabrani na... »\nMEĆAVNIK - Ne znam zašto oni koji tuže Ćosića za to što je napisao ne zamole šefove da zakupe deo Beograda, pa da se ljudi poput Dobrice tamo spaljuju, da se raščovečuju, čereče! To bi bilo mnogo efikasnije, a da Si-En-En to direktno prenosi! Eto komercijalne ideje, a i humane. Tako bi narod... »\nBEOGRAD - Potpredsednik Vlade Srbije i ministar ekonomije i regionalnog razvoja Mlađan Dinkić vrši pritisak na celokupno srpsko tužilaštvo kako bi se prilikom istrage afere „pasoš„ stavilo na njegovu stranu. Tako pravni stručnjaci tumače njegovu pretnju da će zatražiti smenu svih tužilaca u Srbiji... »\nNa sudu zbog droge\nBEOGRAD - Glumca Viktora Savića (26) beogradsko Okružno tužilaštvo optužilo je za neovlašćeno držanje 1,30 grama marihuane i 0,48 grama hašiša, zbog čega mu se sudi pred Okružnim sudom u Beogradu, saznao je Glas. Tokom suđenja drugooptuženi Savić je potvrdio da droga jeste nađena kod njega, ali je... »\nAko nas neće Evropa, okrenimo se Rusiji\nBEOGRAD - Atomski fizičar Bogdan Maglić održao je preksinoć u Kolarcu predavanje o temi "Novi pragmatizam u nauci i globalizaciji". On je istakao da se u nauci koja se zove pragmatizam moraju ispoštovati tri pravila: pokazati "kupcu" šta dobija uzimanjem tvog proizvoda, zatim kakvu štetu će imati... »\nSpustio avion posle smrti pilota\nMAJAMI - Jedan putnik je posle smrti pilota u toku leta preuzeo komande aviona dvomotorca „king er“ i uspeo da ga prizemlji na Floridi, spasivši tako život šestoro ljudi, prenose agencije. Dag Vajt i njegova porodica su se opuštali u svojim sedištima posle poletanja aviona kada je pilot naglo... »


RTCG - Radio Televizija Crne Gore - Nacionalni javni servis :: Društvo :: UCG visoko rangiran na listi Webometrics-a\nNAJVEĆI BROJ CITATA 13. 01. 2019. 18:55 >> 18:26 0\nNAJVEĆI BROJ CITATA\nUniverzitet Crne Gore (UCG) visoko je rangiran na listi najboljih svjetskih univerziteta u kategoriji najvećeg broja citata na osnovu Google Scholar profila, koju je objavio Webometrics.\nKako je saopšteno iz Rektorata UCG, Webometrics je u subotu objavio listu “Transparent Ranking: Top Universities by Citations in Top Google Scholar profiles”.\n„Na toj listi, na kojoj se nalazi 6174 univerziteta, UCG je rangiran na visokom 1633. mjestu, čime smo pozicionirani bolje od većine državnih univerziteta iz regiona“, kaže se u saopštenju.\nNavodi se da se prethodne godine UCG nije našao na toj listi, što je bila posljedica neprepoznavanja tadašnjeg domena Univerziteta ac.me.\n„Navedeni problem je uticao i na ukupno rangiranje UCG na Webometrics-ovoj rang listi. U međuvremenu, uprava Univerziteta je preduzela sve neophodne mjere, uključujući i izmjenu domena u ucg.ac.me, što je rezultiralo izuzetnim ovogodišnjim rezultatom“, kaže se u saopštenju.\nKako su kazali iz Rektorata, značajno pozicioniranje UCG na listi svjetskih univerziteta rezultat je posvećenog rada negovih profesora i saradnika, kvaliteta njihovih naučnih istraživanja.\n„Kao i kontinuirane podrške koju uprava Univerziteta pruža sa ciljem podsticanja najboljih naučnih rezultata i međunarodne afirmacije UCG“, dodaje se u saopštenju.\nIz Uprave Univerziteta su zahvalili i čestitali na uspjehu svim profesorima i saradnicima, koji su u prethodnom periodu svojom posvećenošću i radom doprinijeli promociji i boljem pozicioniranju UCG na svjetskom nivou.\nNa Univerzitetu mjesta 3466 brucoša


Na magistralnom putu Cetinje-Budva u mjestu Brajići saobraća se naizmjenično, propuštanjem vozila.\nZbog radova na tom putu, na dionici Brajići-Lapčići, saobraćaj će biti obustavljen od devet sati i 15 minuta do 11 sati i 15 minuta, i od 14 sati i 15 minuta do 15 sati i 45 minuta. Mimo tih termina, saobraćaće se jednom trakom naizmjenično.\nNa regionalnom putu Cetinje - Njeguši režim saobraćaja je promijenjen sa dvosmjernog na jednosmjerni, a potpuni prekid važi za sve vrste vozila izuzev nedjeljom od osam do deset sati i od 14 do 16 sati.\nNa dionici auto puta Bar-Boljare na regionalnom putu R-19 dionica Bioče - Klopot, saobraćaj će zbog miniranja biti obustavljen za sva vozila do 30 minuta od deset do 12 sati i od 14 do 16 sati.\nNa magistralnom putu od Lepetana do Lastve Grbaljske se, zbog prevoza transformatora, odobrava obustava saobraćaja do 39 minuta za sve vrste vozila.\nNa magistralnom Pljevlja - Gradac, lokalitet Židovići promijenjen je režim saobraćaja sa dvosmjernog na jednosmjerni.\nVozite oprezno, putevi klizavi i mokri\nVozite oprezno zbog poledice i odrona\nVozite oprezno zbog nevremena\nViše iz ove kategorije « Zabranjen uvoz 28,40 kilograma dodataka za hranu Danas pretežno sunčano i hladno »


Admin on Tue Oct 12, 2010 2:09 pm\nNa sjevernoj tribini bi bio izgrađen hotel sa pet zvijezdica, a na južnoj internat za igrače Željezničara\nVeličina slova: M. Tr. (Avaz Sport) 12/10/2010 08:31:00\nStadion Grbavica bi trebao dobiti novi izgled Već nekoliko mjeseci unazad ostvareni su pregovori između Uprave Željezničara i njemačke konstruktorske firme oko izgradnje novog stadiona na Grbavici.\nKako „Sport“ saznaje konstruktori iz Njemačke su iznijeli svoj prijedlog oko izgradnje stadiona. To je da glavni sponzor ovog milionskog projekta bude njemačka fabrika automobila „Mercedes“, što automstski znači da bi se novi stadion trebao zvati Mercedes Arena. Nijemci bi u ovaj projekt navodno uložili između 60 i 80 miliona eura. Na sjevernoj tribini bi bio izgrađen hotel sa pet zvijezdica, a na južnoj internat za igrače Željezničara.\nTakođer u nacrtu novog stadiona planiran je veliki podzemni parking, kao i podzemno grijanje za teren. Sam projekat „Mercedesa“ trebao bi obezbijediti posao za oko 200 ljudi svakog dana, nezavisno od utakmica.\nJedini uslov koji traže njemački investitori jeste da im se da koncesija na 35 godina, nakon čega bi FK Željezničar bio vlasnik ovog stadiona.\nTakođer, pomoćni teren stadiona Grbavica bi trebao dobiti novi izgled. Umjesto jednog bila bi dva fudbalska terena, kao i trim staza, a u planu je izgradnja i manjeg hotela.\nPregovori između Željezničara i Mercedesa su još uvijek u toku.


Foto: Mila Pejić / RAS Srbija\nManifestaciju otvara diplomska predstava „Proslava“ novosadskih studenata glume na srpskom jeziku Akademije umetnosti u klasi Borisa Liješevića.\nTokom tri dana trajanja festivala publika će imati priliku da pogleda predstave studenata devet akademija iz Hrvatske, Crne Gore, Makedonije, Bosne i Hercegovine, Slovenije, Grčke i Srbije.\nU petak od 19.30 časova studenti novosadske Akademije na Kamernoj sceni Sprskog narodnog pozorišta odigraće predstavu “Bog masakra”, a njihove kolege sa Fakulteta dramskih umetnosti iz Beograda isto veče na Sceni “Pera Dobrinović” igraju predstavu “Nikada nismo bili ovde”.\nDrugog dana u subotu, biće upriličene još tri predstave. “Bečka stolica”, Fakulteta dramskih umetnosti Skoplje u Multimedijalnom centru od 17 sati, “Višnjik” Akademije dramskih umetnosti Zagreb na Kamernoj sceni SNP od 19.30 časova i “Naš razred” Akademije umetnosti Banska Bistrica na Sceni “Pera Dobrinović” od 21 sat.\nPoslednjeg dana festivala, u nedelju od 17 sati u Multimedijalnom centru, delo “U plamenu strasti” igraju studenti Fakulteta dramskih umetnosti iz Cetinja. Studenti Akademije scenskih umetnosti iz Sarajeva odigraće “Psihozu” od 19.30 sati na Kamernoj sceni SNP, a festival zatvara predstava Akademije za pozorište, radio, film i televiziju iz Ljubljane “Noževi u kokoškama” od 21 sat, na Sceni Pera Dobrinović”.\nProjekat Festivala studentskog pozorišta podržali su Ministarstvo kulture i informisanja Republike Srbije, Pokrajinski sekretarijat za kulturu, javno informisanje i odnose s verskim zajednicama i Gradska uprava za kulturu Grada Novog Sada.\nPočinje festival snimateljskih ostvarenja “Slika u pokretu”\nPet plesnih performansa u Novom Sadu na festivalu "Tanz Platz"


ZVEZDINA LEGENDA KRITIKUJE CRNO-BELE: Ne kažem ovo kao zvezdaš, ali ne sviđa mi se tim Partizana | Novosti.RS\nČovek koji je sa Crvenom zvezdom 1991. godine osvojio titulu prvaka Evrope Ljupko Petrović istakao je da mu se u derbiju ekipa Partizana nimalo nije dopala, ali veruje da trener Aleksandar Stanojević u nastavku sezone može da tu sliku promeni.\n"Zvezda je derbi bolje odigrala, ali iskren da budem meni se taj tim Partizana ne sviđa uopšte, i odabir igrača, i sve... i ovo ne kažem kao zvezdaš. Mislim da tu ima mnogo igrača koji ne zaslužuju dres Partizana, a oni su, nažalost, prisiljeni da ih stavljaju u tim, tako da je pred Aleksandrom Stanojevićem baš mnogo posla. Ipak, verujem u njega, mislim da će uspeti", istakao je Ljupko Petrović tokom gostovanja u Jutarnjem programu TV Pink.\nKada je u pitanju sinoćnja utakmica u Nemačkoj, Petrović nije previše razočaran zbog Zvezdinog poraza.\n"Kada se podvuče crta moglo bi se reći da je Crvena zvezda odigrala jedan meč u skladu sa ugledom koji ima u Evropi. Igrali su protiv jedne ekipe iz Bundeslige, a mi dobro znamo da sa Nemcima nikad nije bilo lako ni kada smo igrali u Jugoslaviji".\nTimski ili kao reprezentacija, uglavnom smo gubili od njih, jer i onda je važilo pravilo da 'svi igraju fudbal, samo Nemci pobeđuju'.\n"Ali, ako Zvezda bude odigrala organizovano protiv Slovana i Genta kao protiv Hofenhajma, mislim da ima ozbiljne izglede da ostvari dve pobede. Obe utakmice su kod kuće, ako ih dobijemo, imamo šansu da idemo dalje'', zaključio je Petrović.\nFK Partizan FK Crvena zvezda FK Hofenhajm Ljupko Petrović


Četiri prijedloga za mandatara Vlade TK: Pored Envera Bijedića, predloženi su Aziz Čačković, Kadrija Hodžić i Senaid Memić – SodaLIVE.ba | Lukavački info portal\nA u proceduri su četiri kandidata za mandatara Vlade. Pored Envera Bijedića, predloženi su Aziz Čačković, Kadrija Hodžić i Senaid Memić.Sve će ovisiti od PDA, čija su četiri zastupnika dala podršku SDP-ovoj programskoj Vladi. Podrška preostala tri PDA-ova zastupnika najvjerovatnije će biti uslovljena određenim pozicijama u izvršnoj i zakonodavnoj vlasti. Predsjednik Kluba PDA Senad Alić, koji je podržao SDP-ovu programsku Vladu, najvjerovatnije će ostati predsjednik Skupštine.\n2 komentara za članak "Četiri prijedloga za mandatara Vlade TK: Pored Envera Bijedića, predloženi su Aziz Čačković, Kadrija Hodžić i Senaid Memić"\nGdje ih smao izvuku da mi je znat.\nAko Azi nas bude premijer znaci li to da Mina ide za savjetnika ili potparola vlade. Ipak njih dvoje sve kroje hahaha